qundao/data-zh-poetry huggingface dataset:
挽胡忠安公
作者：商辂
朝代：明

五纪朝廷士，岿然鹤发疏。望尊周太保，职重汉尚书。捧日心常在，包荒量有馀。门墙仪范远，空自望悬车。
早朝
作者：商辂
朝代：明
体裁：五言律诗

五夜漏声繁，春风启帝阍。轮蹄驰大道，冠冕拜殊恩。禁柳迎旌旆，宫花隐掖垣。从容侍朝罢，雨露满乾坤。
春景山水
作者：商辂
朝代：明

春山巃嵷净如扫，杨柳依依春正好。山头不断飞白云，山下时闻叫黄鸟。高人卜筑山水间，楼居面面皆青山。卷帘日长看图画，闭门无梦来尘阛。阛中红尘深没马，马蹄不到青山下。两翁何处抱琴来，良晤寻常共倾泻。东风入指拂桐丝，高山流水誇绝奇。千古遗音足清赏，黄金何必铸钟期。幸逢四海雍熙日，才俊登庸皆遗逸。弓旌行见下朝廷，未许斯人永泉石。
桐江独钓图
作者：商辂
朝代：明
体裁：七言绝句

拂袖长歌入富春，沧江深处独垂纶。短蓑不换轩裳贵，千载高风有几人。
梅
作者：商辂
朝代：明

挺挺新枝冒雪开，江南此种冠花魁。天公有意怜幽独，特遣阳和到早梅。
游杨鸿卢南园次韵二首
作者：商辂
朝代：明

别墅同追一饷欢，喜陪车驾出朝端。花飘红雨三春暮，麦熟黄云四野宽。醽醁杯倾鹦鹉滑，樱桃盘荐水晶寒。游歌何幸逢全盛，仰祝鸿图万世安。咫尺南园接上林，共娱风景聚朝簪。花因春后开还落，水自溪分浅复深。綵笔倚阑题乐事，冰弦当座助歌音。主宾欢洽难胜醉，何用临岐酒更斟。
游杨鸿卢南园次韵二首·其一
作者：商辂
朝代：明

别墅同追一饷欢，喜陪车驾出朝端。花飘红雨三春暮，麦熟黄云四野宽。醽醁杯倾鹦鹉滑，樱桃盘荐水晶寒。游歌何幸逢全盛，仰祝鸿图万世安。
游杨鸿卢南园次韵二首·其二
作者：商辂
朝代：明

咫尺南园接上林，共娱风景聚朝簪。花因春后开还落，水自溪分浅复深。綵笔倚阑题乐事，冰弦当座助歌音。主宾欢洽难胜醉，何用临岐酒更斟。
猎骑图秋景
作者：商辂
朝代：明

蓟门霜落悲秋草，叶飞满地无人扫。銮舆晓出明光宫，扬鞭走马关东道。天闲十二分雁行，虎蹲豹踯争低昂。戎袂吹风日杲杲，阵云横塞天茫茫。兔奔鹿驰何迫速，长剑短戟相追逐。萧萧响彻云影寒，呦呦鸣透空山绿。野雉戛戛原头飞，锦毛五色光陆离。翻身抽矢将欲射，巧力恐逐冰弦移。丹青一幅监前代，几度桑田变沧海。灵囿灵沼尚可徵，金城汤池将安在。东龙行日西龙雨，乾坤已属大明主。当今偃武更脩文，世际雍熙侔舜禹。
瑞莲亭为建宁张太守赋
作者：商辂
朝代：明

莲亭潇洒瞰清漪，嫩绿新红种满池。并蒂倚风娇欲语，双花凝露净还欹。远追周室禾同颖，近似渔阳麦两岐。和气致祥应有自，佳声从此播明时。
秋
作者：商辂
朝代：明

一片秋光素如练，满山黄叶霜初染。斯人巾履晋风流，松竹閒依白云敛。筇杖儿童不暂离，笔床茶灶相追随。好似柴桑陶靖节，归来孰与同襟期。
至日
作者：商辂
朝代：明

佳节当长至，相遇值休假。主人重爱客，开宴乘閒暇。香醪发新篘，时殽供美炙。兽炭拥巨炉，银烛照高榭。宗伯与司寇，丰采殊酝藉。同浙更同朝，同命嵇吕驾。于时一阳复，群阴渐退舍。皓月清光流，此景天所借。杯行不停手，坐久宁问夜。主宾管鲍俦，才思李杜亚。剧谈意转新，胜味如啖蔗。幸兹际熙洽，皇风遍夷夏。顾余菲薄资，职业惭造化。良会感知己，素怀尽倾泻。醉后惜分携，留诗一相谢。
虎
作者：商辂
朝代：明
体裁：古风

壮哉于菟豪且雄，猛气不与凡兽同。吞牛伏豹爪牙利，空谷一啸来天风。黑为文兮白为质，光彩斑斑炫晴日。妥尾横行不畏人，百兽满山皆股慄。渡河负子一何仁，衔符化石亦以神。藜藿因之不敢采，固知鸷悍无与伦。天生英物真奇特，庸史如林貌不得。此图分明意态新，绝似南山真白额。心闲气定神扬扬，眼如夹镜双瞳光。向非笔端巧如此，此物安得来高堂。卒然一见惊心目，势若负嵎谁敢触。听之不闻声咆哮，但觉端端徒蹢躅。吁嗟此兽名山君，狐兔屏迹难为群。五云深处陪苍鳞，馀威自足清祅氛。
赠李其章还官
作者：商辂
朝代：明

桐乡二尹西昌彦，为喜居官有政声。农乐耕桑劳劝相，士耽诗礼藉陶成。九重奏最恩光重，千里归装去路轻。悬想到时秋正熟，纷纷老稚尽相迎。
送徐巡宰莆田
作者：商辂
朝代：明

与君兄弟意绸缪，不惜离筵重劝酬。红叶马前牵别恨，白云江上动乡愁。舟移剑水腥风远，春到闽山瘴雨收。况是莆阳文献地，宦情诗思两悠悠。
送曲阜孔大尹
作者：商辂
朝代：明

令尹才华迥出群，乌纱银带荷君恩。应知圣泽同天地，致使馀波及子孙。学道可能忘祖训，推仁先欲庇同根。公恂进士如相过，好说深居远俗喧。
送李绣衣督学
作者：商辂
朝代：明

台端久矣著蜚声，衔命新从冀北行。政教已看归掌握，师生深喜得宗盟。轺车到处秋风冷，藻鉴悬时夜月明。收拾栋梁应有待，好抒忠赤答升平。
送杨大尹之官吴县
作者：商辂
朝代：明

九载江村喜抚循，声华从此动朝绅。东吴剸剧须贤尹，北阙畴咨用老臣。耕凿会看民乐业，弦歌有待俗还淳。耒阳岂足淹庞统，超擢悬知沐宠新。
送罗翰撰归省
作者：商辂
朝代：明

三年史馆已迁官，千里亲闱缺问安。予告暂辞天上去，承恩遥向日边宽。到时春酒堪为寿，舞处斑衣足尽欢。侃侃每闻怀直道，会将民隐奏金銮。
送邝佥宪
作者：商辂
朝代：明
体裁：古风

南服苦凋瘵，民物思来苏。明公早脱颖，衣绣蹑亨衢。持节佐乌府，秋月照冰壶。清浊奋激扬，仁恩益覃敷。黎庶赖休养，奸豪绝根株。轺车一以到，老稚咸欢呼。至今江浙间，下吏无贪污。伫期膺峻擢，同步丹墀趋。云何遽行迈，离思纷郁纡。往矣慎勉㫋，功业讵能逾。
送郑彦成之广信
作者：商辂
朝代：明

信州南去近乡山，便道争看衣锦还。莲幕得贤资画诺，玉峰多暇称跻攀。半生勤苦盐齑味，千里歌谣井臼间。别后要知重会处，天香两袖觐龙颜。
送龙太守之毗陵
作者：商辂
朝代：明

早从春试见雄文，驻马山中识使君。晓阙承恩沾仗彩，寒窗叙旧对炉熏。晋陵抚字多仁政，江表声华达上闻。自是高才难久滞，超迁还拟立殊勋。
送龙孔目归省
作者：商辂
朝代：明

晓辞天陛出金台，仗剑分携亦壮哉。玉署已看书最绩，江亭暂共对离杯。秋经冀北霜初凛，冬去江南梅正开。扫遍松楸无久恋，都门指日候重来。
雪
作者：商辂
朝代：明

朔风吹雪满林端，顷刻青山变玉山。敝履尚思东郭趣，蹇驴应向灞桥还。寒生短棹沧江阔，光映疏棂卷帙閒。三白丰年今有兆，农家从此尽欢颜。
题夏圭山水图
作者：商辂
朝代：明

夹江山势如削玉，夹岸人家茅结屋。屋头挺挺多脩篁，屋外垂垂杨柳绿。渔舟欸乃声相续，得鱼沽酒聊自足。就中高人欹席帽，策骑前来访幽躅。
题山水图
作者：商辂
朝代：明

山间景物四时同，松柏森森紫翠中。案上书编閒白日，帘前花影动清风。小桥静看行人过，野寺遥从曲径通。辟谷他年如有分，肩舆还拟觅仙踪。
题春景山水
作者：商辂
朝代：明

爱此佳山水，春来景更妍。四郊青嶂合，孤岫白云连。地迥轮蹄绝，峰危石磴悬。小桥临曲涧，远浦接平田。郁郁林间寺，潺潺竹下泉。桑麻凝暮霭，榆柳绕晴川。宝殿凌千尺，茅堂敞数椽。僧归西岭月，渔钓北溪烟。倒浸沈波塔，閒横古渡船。楼高平见日，松老不知年。鸟度浮岚外，鸥飞落照边。吟筇芳草径，酒旆杏花天。隔岸闻莺语，开轩待鹤旋。砌苔深染黛，林籁细鸣弦。有路通仙境，无尘远市廛。终依丹凤阙，未结赤松缘。家山在图画，触目思飘然。
题鹭洲书舍
作者：商辂
朝代：明

分符出镇几经秋，结屋还依白鹭洲。万点霜花藏远近，四时烟水共清幽。诗书满架承遗泽，事业潜心继远猷。自是故家文物盛，子孙贤达异常流。
龙
作者：商辂
朝代：明
体裁：古风

神龙神龙天下奇，爪牙鳞甲光陆离。潜藏显见各有时，顷刻变化谁能知。有时鼓鬣青冥端，风云惨黯白昼寒。有时扬鬐入海底，奔涛翻浪摧群山。冯夷海若愁欲逸，鼋鼍胆落蛟螭泣。固知灵异乃如此，岂比寻常池中物。画师巧夺造化工，挥毫染素有神通。须臾又出真头角，便觉烟雾飞空濛。耳底轰轰闻震霆，詹外飒飒疑雨声。古来张繇擅奇绝，众史纷纷奚足评。嗟公好古尤好画，得之不复论高价。相看自足豁心目，万里沧溟在堂下。迩来盛夏旱为云，安得致之升碧落。捲水作霖被八荒，收却神功入寥廓。
十五日桃红复含宿雨柳绿更带朝烟
作者：善启
朝代：明

篷底远山叠叠，船头新水滔滔。烟暖已舒岸柳，春寒未放溪桃。浮世空嗟扰扰，逝川莫驻滔滔。且从远老栽藕，肯学刘郎种桃。独树村边落照，短篷江上回风。沙草微含烟碧，溪花半带雨红。吟处有山有水，归程无雨无风。何须竹叶浮绿，自喜灯花吐红。夜泊歌邀明月，晓行帆送东风。峨峨山殿衔碧，隐隐驿楼露红。客路柳条拂露，官河荇带牵风。渔艇横浮萍绿，酒旗斜映桃红。风岸青摇弱蔓，露汀绿蔼芳条。赋诗已盈一箧，客路才远数朝。人家竹里树里，客路山边水边。夜榜桅头挂月，晨炊船尾生烟。钟动锡山驿外，帆收浒墅桥边。两岸晓风残月，几家古木寒烟。
十五日桃红复含宿雨柳绿更带朝烟分韵·其一
作者：善启
朝代：明
体裁：六言诗

浮世空嗟扰扰，逝川莫驻滔滔。且从远老栽藕，肯学刘郎种桃。
十五日桃红复含宿雨柳绿更带朝烟分韵·其二
作者：善启
朝代：明
体裁：六言诗

夜泊歌邀明月，晓行帆送东风。峨峨山殿衔碧，隐隐驿楼露红。
十四日归舟分韵
作者：善启
朝代：明
体裁：古风

江黑饶烟岚，咫尺景难了。临发棹还停，复恐天未晓。恍然阴翳开，日出云汉表。旋吴地匪遥，辞阙境云杳。客愁忽若遗，吟绪自萦绕。坐久望东南，斜阳独归鸟。
江行倡和诗
作者：善启
朝代：明
体裁：古风

遥汉华月升，孤墅暝烟合。桅樯影倒垂，柔橹声互答。宵霁漫贪程，春寒犹恋衲。鸣空雁几行，绕树乌三匝。邮驰递去铃，渔挈沽来榼。停榜次群艘，听歌吴楚杂。
江行倡和诗
作者：善启
朝代：明

遥汉华月升，孤墅暝烟合。桅樯影倒垂，柔橹声互答。宵霁谩贪程，春寒犹恋衲。鸣空雁几行，绕树乌三匝。邮驰递去铃，渔挈沽来榼。停榜次群艘，听歌吴楚杂。
次沈陶庵题石田有竹庄韵
作者：善诱
朝代：明

江南隐者人不识，沈东林胜杜樊川。云深树老空山里，日暮舟横野渡边。绕屋苎长迷曲径，当门花落就流泉。一藤来果敲诗约，坐断炉头榾柮烟。
喜复碧山吟社
作者：喻义
朝代：明

龙渊泉北惠泉南，石蹬萦纡路自谙。吟罢已看苍藓合，草深无碍白云涵。浴沂风月从而后，归洛烟霞迹可探。只爱红尘飞不到，欲移书榻对禅龛。
春暮宿大观楼简士功及二三知已
作者：喻均
朝代：明
体裁：古风

閒居不适意，触事增烦忧。振步出西郭，登君江上楼。沧波涨初阔，绿树阴已稠。烟云缀遐岫，兰茝盈芳洲。迥觉心迹清，转见身世浮。徘徊未能去，衾枕聊淹留。既以自怡悦，因之报旧游。
暮春一日同李长卿侍御登泰山有怀·其一
作者：喻均
朝代：明
体裁：七言律诗

宇宙名山愿不违，还从仙客试春衣。天回大海云千叠，花满中原锦一围。秦观崔嵬人已远，吴门缥缈事还非。千岩钟磬尊前合，不遣双筇下翠微。
暮春一日同李长卿侍御登泰山有怀·其二
作者：喻均
朝代：明
体裁：七言律诗

齐鲁千峰望里开，浊河清济日萦回。居然形胜雄诸岳，久矣英灵动九垓。翠壁旧谙虞帝狩，白云曾扈汉皇来。圣朝谦让东封事，莫问相如作颂才。
请告书怀
作者：喻均
朝代：明
体裁：五言律诗

夙昔浮云意，微官久欲休。蹉跎身渐老，丘壑愿方酬。海日犹残暑，山风欲度秋。盈盈河上水，万里送归舟。
送方子及入计
作者：喻均
朝代：明
体裁：古风

凝霜沾浦树，冉冉岁欲晏。君子意如何，垂老仍薄宦。一卧艾子城，六见秋花绽。月米分故人，日食藜与苋。高志慕翔鸾，卑栖托斥鴳。发轨谒承明，蚤晚流皇盼。白首感睽离，追饯临寒涧。握手惨无言，侧睇云间雁。
滕王阁
作者：喻应益
朝代：明
体裁：七言律诗

飞阁千年胜迹留，层峦远水槛中收。萋萋岸绿王孙草，湛湛江平帝子州。烟树尚含罗绮怨，风涛不散管弦愁。飘零莫纵登高目，门掩斜阳独下楼。
村舍
作者：喻时
朝代：明
体裁：五言律诗

尘断苍波绕，村遥碧嶂临。晴沙随豕迹，风叶送禽音。谁笑兔园册，独怜鸥社吟。四时真赏在，幽事动关心。
独旅逢春
作者：喻时
朝代：明
体裁：七言律诗

江城江郭暖风吹，独旅萧萧物候移。倚榻昼怜巢燕语，隔帘晴对海棠枝。秦淮水远空惆怅，嵩岳山高正别离。目断红云半天杳，不知春草碧参差。
猗氏志怀
作者：喻时
朝代：明
体裁：七言律诗

郇伯城孤烟火迷，魏徵祠近苇花堤。霜飞官阁书初冷，风射寒林鸟自啼。缥缈家于平楚北，寂寥人在太行西。思亲夜夜惊魂梦，云绕关山树绕溪。
登峨眉
作者：喻时
朝代：明
体裁：古风

琼山沃沃多黄芽，珍殿巉巉半白霞。缺峰下瞰城为蚁，叠磴倒飞云作花。南戒北戒擅奇丽，参星井星沦精华。八十四盘还绝崄，一百二关安足誇。览胜远烦司马迹，凌虚小驻薄延车。女娲洞口坐何暮，梅子坡头兴自赊。飞雪老巅不可到，空临珠阁愧金沙。
看舞
作者：喻时
朝代：明
体裁：七言绝句

红娥婉婉柳纤纤，半拂兰屏半拂帘。舞罢不妨回笑口，一杯送到月窥檐。
稷山
作者：喻时
朝代：明

飞沙凌乱扑征帷，朔气遥连白虎旗。水急渔船留冻浦，山空猎网挂寒篱。观风只到羲和冢，访古还过后稷祠。闻说单于侵内郡，将星不见使人悲。
问峨
作者：喻时
朝代：明
体裁：古风

西极□峣尔绝危，北来缥缈我凝思。一峰插入三辰上，万里眺之五岳卑。雪带寒梢暑不化，雷翻下界雨来奇。攲岩侧倒山精走，屑浪崩涛江伯麾。雄标兀兀挂天柱，崄介亭亭横地维。凤葵麟芝艳紫英，兔苑鸡峰冒赤茎。偷春瑶草谁知采，迸地琼苗不辨名。飞蛇腾□凌空出，青兕黄熊傍险行。宝华台高六尘断，水晶域冷四时清。鍊师禅伯歌回席，逸客幽人啸倚屏。掩毕星边赤手扪，大微天上悟元存。听籁忽然荡纷垢，窥源不觉净心魂。江国巡游疑汗漫，海天伯仲见昆崙。心飞燕殿丹霞窅，目极高丘黄雾昏。黄雾丹霞随处盘，高丘燕殿几时还。夕窥簿牒风霜署，初跨蹇驽虎豹关。每道鬼车殃下邑，谁占月晕拟连环。巴渝凋敝江村徙，越巂荒凉夷落閒。怨色未全消野外，清光何意动民间。铁刃悬悬秽豕嗔，金丸炯炯恶雕颦。怪猿挟箭阴嫌我，妖蜮含沙暗射人。旅游多病成孤踪，愁发半华凋素容。寻古不妨学飞鸟，聚星聊得看群龙。白水黑水光陆离，大云小云分差池。郁境烟凝移不去，苔端风绪渐何裨。衣冠济济违巢许，山水寂寂谢龙夔。往如梦幻来如漆，试问山灵知不知。
送友人
作者：喻省
朝代：明
体裁：七言律诗

梅花残雪照晴川，立马邮亭思惘然。愧我飘蓬仍薄宦，与君分手正残年。一樽行色沙头酒，千里乡心月下船。垂老莫言归计拙，绿编研北是良田。
南浦·浦滕王阁怀古
作者：喻综
朝代：明
体裁：词

天高气爽，看平楚、落叶动秋声。南国惊霜征雁，带影下寒城。漠漠轻舟过雨，湿帆飞远、几点微星。更萧条鸦集，陌头衰柳，残照万峰青。瑟瑟江澄染练，忆从前、何事不凝情。日月销磨今古，不见旧旗旌。青雀黄龙何在，也阶除、惟有树长生。叹去来、月上栏杆，空际水波明。
南浦·浦滕王阁怀古
作者：喻综
朝代：明
体裁：词

天高气爽，看平楚、落叶动秋声。南国惊霜征雁，带影下寒城。漠漠轻舟过雨，湿帆飞远、几点微星。更萧条鸦集，陌头衰柳，残照万峰青。瑟瑟江澄染练，忆从前、何事不凝情。日月销磨今古，不见旧旗旌。青雀黄龙何在，也阶除、惟有树长生。叹去来、月上阑干，空际水波明。
登太和山
作者：喻茂坚
朝代：明
体裁：七言律诗

几年梦寐太和山，此日瞻依上帝颜。翠积青霄擎碧柱，芒生金剑镇瑶寰。元机诀化三千界，瑞气浮悬百二关。不是紫微星拱极，安来赤绂日登扳。
答大明高皇帝问日本风俗
作者：嗐哩嘛哈
朝代：明

国比中原国，人同上古人。衣冠唐制度，礼乐汉君臣。银瓮篘新酒，金刀脍锦鳞。年年二三月，桃李一般春。
红梅
作者：嘉兴卟仙
朝代：明
体裁：古风

玉骨冰肌孰与俦，点些颜色在枝头。牧童睡起朦胧眼，错认桃林误放牛。
临终诗
作者：嘉定妇
朝代：明

当时二八到君家，尺素无成愧枲麻。今日对君无别语，免教儿女衣芦花。
寓所联
作者：嘉靖帝
朝代：明
体裁：联

抑人是自抑；扬人其自扬。
怀黄山吴仲玉
作者：圆㦂
朝代：明
体裁：七言绝句

千里黄山别几年，冥鸿不见一书传。昨宵忽共残灯梦，三十六峰青插天。
访清真观俞道士
作者：圆㦂
朝代：明
体裁：七言绝句

黄庭书罢复题诗，白石烧残又采芝。还道日长閒不得，青天跨鹤夜归迟。
过福源寺访梵华禅师
作者：圆㦂
朝代：明
体裁：五言律诗

孤城来数里，红树几家村。曲水深藏寺，扁舟直到门。清言能不厌，碧眼笑长存。禅指空千劫，知君道故尊。
东山纪别
作者：圆复
朝代：明

谷口风斜斗笠狂，米囊夹路白于霜。山童不掩溪头寺，一任閒云满竹廊。
山中
作者：圆复
朝代：明
体裁：五言律诗

槲叶缝衣翠，松花作饭香。全生无长物，卒岁有馀粮。观瀑衣忘湿，缘流路转长。偶然逢怪石，趺坐一林霜。
留别念空
作者：圆复
朝代：明

问水寻山各自忙，草鞋无底踏秋霜。江南游遍将江北，何日还来共竹房。
赠别华顶老僧
作者：圆复
朝代：明

老宿清无侣，名山住有年。须留三寸雪，衲挂半窗烟。破屋眠秋雨，孤铛煮夜泉。相逢笑相别，红叶满霜天。
赠无生祝发
作者：圆复
朝代：明

剃染酬初愿，皈依向大乘。夙传人似玉，新纳戒如冰。香钵分甘露，田衣挂紫藤。从今翠微里，添个白云僧。
初冬同社过陈山寺
作者：圆映
朝代：明
体裁：五言律诗

出郭见山瘦，翻思春独来。云间过水净，枫老学花开。人影夕阳里，松阴古殿隈。龙泉堪煮茗，分坐石为台。
又别庵居
作者：圆映
朝代：明

昔别庭中竹未栽，归来笋已破苍苔。安知此去重还日，屋后蔷薇几度开。
咏雪
作者：圆映
朝代：明

似梅似絮乱空奔，非月非霜眯远村。自被树高先受白，谁怜苔瘦渐消痕。山头凹凸犹难辨，水面波澜却易浑。顿使世间烦热处，一从寒冷便惊魂。
夜投南寺会梵印松涛二师弟
作者：圆映
朝代：明

竟投南寺宿，知子寄松寮。几恨隔良晤，孤愁破此宵。秋钟清历历，夜竹冷萧萧。话到灯花老，邻鸡报诘朝。
宿莲花阁
作者：圆映
朝代：明

家山知远近，身卧与云平。数载未归意，一楼风雨声。
山中怀萍庵师
作者：圆映
朝代：明

高竹过于木，溪分两岸阴。看流成独影，得句只孤吟。诗草荒谁理，心蓬乱日深。怀人秋水寺，寂莫此山林。
挽玄珠上人
作者：圆映
朝代：明

残灯耿耿夜何其，虚室空悲禅坐时。廿载形骸孤鹤吊，一生心事故人知。雨添郭外沉龛草，风涸窗前洗砚池。白社曾同秋后集，而今惆怅泣题诗。
春日过金冲垣涤烦坞
作者：圆映
朝代：明

踏沙春路迟，柳倒却如眉。因入竹间室，闲吟壁上诗。护花常换土，割水暂通池。延赏欲终日，涤烦茗苦时。
秋草
作者：圆映
朝代：明

护虫吟月苦，衬马滑蹄行。萤火烧难死，霜花落也生。谁伤当路践，自怨不春萌。独有秋江上，离离关客情。
秋草
作者：圆映
朝代：明
体裁：五言律诗

护虫吟月苦，衬马滑蹄行。萤火烧难死，霜花落也生。谁伤当路践，自怨不春萌。独有秋江上，离离动客情。
舟行怀竹浪师弟
作者：圆映
朝代：明

远水明于练，前舟如凿空。白云鸿爪外，红树雨丝中。禅咏知兼胜，行藏孰与同。去年留此月，常共泛溪东。
落叶
作者：圆映
朝代：明

肯信非常事，何伤撩乱飞。茂时藏败局，殒处发生机。稀护枝头鸟，深埋路到扉。莫将黄瘦片，还拟落花肥。
访隐
作者：圆映
朝代：明

久向名飞未习眉，寻踪几折过岩欹。转从怪道泉珠洒，飘瞥悬崖乳玉垂。开落松花数许里，短长竹子百馀枝。却逢种术东篱下，翻问溪童是阿谁。
过黄叶庵
作者：圆映
朝代：明

郭西有竹庵，幽闲旷奇绝。壁绿苔晕封，地走松根裂。林鸟领法音，冢鬼飧禅悦。秋池净若空，霜枫赤疑血。晦迹简酬人，义无不了说。
述怀
作者：圆映
朝代：明

春风迢递想天台，六月冰寒说五台。无限名山游未遍，秋霜又欲上眉来。
重过上方寺
作者：圆映
朝代：明

城外西湖水，泉根暗入池。鱼游如有翼，树老欲无枝。前度故人去，一番新住持。老僧扶杖出，但问孰相知。
慈云岭
作者：圆理
朝代：明
体裁：五言律诗

径仄缘萝上，山空伐木闻。两崖危石抱，众壑细流分。晓竹含苍霭，春田护白云。回看万松里，惟有鹿麋群。
招友人看芙蓉
作者：圆理
朝代：明
体裁：五言律诗

一水澄于练，孤芳锦作丛。故将迟暮景，开向寂寥中。夕露垂秋白，江霞媚晚红。薄言方采掇，持赠故交同。
林居杂言寄同志
作者：圆理
朝代：明
体裁：古风

芙蓉谢春华，鸳鸯念匹俦。崇兰委深谷，杕杜生道周。万物各有时，百川无倒流。感之伤我怀，端已义所仇。顾瞻远行客，谁肯结绸缪。谁为林壑交，得与尔同游。终岁混樵牧，聊以忘世忧。
月下
作者：圣行
朝代：明
体裁：五言律诗

月下凭虚眺，芳丛绕梵宫。乱山疑雾重，定水觉潭空。澹影松关引，浮光石窦通。已无尘垢累，冷露滴梧桐。
哭卢思马二首选一
作者：堵允锡
朝代：明

丹心报国气如虹，争羡书生万里功。养士百年凭一战，筹边三策仗元戎。燕颌已矣身难赎，马革嗟哉恨不穷。遥望将军酣战处，贾庄落日起悲风。
宿菰川侨居有感
作者：堵允锡
朝代：明

湖山不改旧风流，万顷波光照荻洲。听我好禽当日句，怀人芳草接天愁。半生蕉叶难为梦，一树梧声忽到秋。大笑开颜原不易，倾尊莫负故人留。
龙山古墓行
作者：堵孙正
朝代：明

九龙山下白日荒，九龙山上愁云黄。中有古坟几千百，泉为鸣咽鸢为翔。龙钟翁仲烟中卧，危崖瘦石苍苔裹。一片萧疏插素秋，白日黄狐看山坐。我来纵步深林行，苍山合沓间泉声。古木千寻不枝叶，土垒三尺堆荒荆。残碑藓蚀无名字，无蹄石马流清泪。墓门老鬼夜半哭，断桥磷火黄昏炽。斜倾老屋唤谁扶，病柏伛偻枝干疏。春深草色醉黄鸟，月白松涛咽鹧鸪。尘世沧桑不可料，百年驹隙双丸跳。不如无植亦无封，骚人无处兴凭吊。呜呼赤松子，黄石公，张良辟谷行相从，遥望三山东海东。
台庄河
作者：堵胤锡
朝代：明
体裁：五言律诗

释担乘流急，归心事屡更。蒲浮连岸阔，风定觉鸥轻。落日微凉感，应秋照水明。依舟谋野爨，极望浦云平。
婺州道中
作者：堵胤锡
朝代：明
体裁：五言律诗

几家村火聚，古树接桥横。薄日凄天色，空山细涧声。路长前岭暮，梦短故乡情。去国随南雁，征衣半此生。
婺署秋怀
作者：堵胤锡
朝代：明
体裁：七言律诗

雨窗无事草侵除，清昼帘垂步较疏。千里凉生今夜月，四更梦得故人书。踏歌自诧狂非昔，丸药何曾病减初。旅况入秋真坎懔，放衙愁听鼓潭如。
山路
作者：堵胤锡
朝代：明
体裁：五言绝句

入山处士住，出山处士去。深树满成阴，不识家何处。
感遇
作者：堵胤锡
朝代：明
体裁：古风

古木生高原，返景清光入。旷野无萦怀，寒暮见荣特。苍皮剥藓露，森阴凉萝月。崒嵂风雨钦，惝恍鬼神格。以兹老柯干，应有奇胸骨。危立神不怡，念子令人恻。
舟次怀人
作者：堵胤锡
朝代：明
体裁：七言律诗

西风客路自禁支，迂目林苍觅所思。喜不醉人村市酒，苦难成句意中诗。山閒似古时窥牖，鸟伴如求共悦枝。永坐论心谁得许，伊人秋水溯清漪。
江上
作者：士墨
朝代：明
体裁：七言律诗

春江渺渺春草生，蘼芜不尽王孙情。青山影带杖藜远，落日光动渔蓑明。鸥鹭群飞下浅渚，村原警柝连孤城。人事时忧不自理，长歌清泪几纵横。
偕全息耘湖上暮归
作者：夏与诚
朝代：明
体裁：七言律诗

滚滚杨花两岸飞，杖藜殊胜玉鞭挥。残山剩水年年在，舞榭歌楼处处非。声断鹧鸪怀旧恨，情随蝴蝶上春衣。前朝公子头如雪，犹说当年缓缓归。
阙题
作者：夏九畴
朝代：明

閒泛轻舟溯峡隈，杖藜扶我上云台。青山不解因时变，白鸟无心任浪催。客为探幽云外去，僧缘乞食月明回。浮生自许耽丘壑，潦倒溪亭浊酒杯。
秋夜即事
作者：夏云英
朝代：明

西风飒飒动罗帏，初夜焚香下玉墀。礼罢真如庭院静，银缸高照看围棋。
立秋
作者：夏云英
朝代：明

秋风吹雨过南楼，一夜新凉是立秋。宝鸭香消沉火冷，侍儿闲自理空侯。
雨晴
作者：夏云英
朝代：明

海棠初种竹新移，流水潺潺入小池。春雨乍晴风日好，一声啼鸟过花枝。
病起赴部逆瑾啖以美要赂不得矫制免官
作者：夏从寿
朝代：明

荡荡清时放逸民，从容畎亩自由身。风清月白原无禁，水钓山耕别有春。独幸老樗今可免，敢如尽蠖更求伸。平生一日三公意，且得登堂拜老亲。
凤凰台
作者：夏侯泰
朝代：明

数百年间彩凤来，只今山下有荒台。梧桐叶落苍筠老，春雨年年长绿苔。
黄岭
作者：夏侯泰
朝代：明

黄岭高朝拥，三峰玉削成。也知清淑气，毓秀在贤英。
千秋岁引·丽谯
作者：夏允彝
朝代：明

泽国微茫，海滨寥廓，万堞孤城逼天角。云外龙车碧树悬，霜前雁字当窗落。苧城花，秦山月，都萧索。刺史风流推琴鹤，暇日高吟倚轩阁，酾酒新亭几忘却。三泖沙明绕郡楼，九峰岚翠扶城郭。铜壶响，晓更催，宛如昨。
干山涧中
作者：夏允彝
朝代：明
体裁：七言律诗

暗绿资山画不明，水痕初没荻无声。云能覆岸鸥衣暖，竹肯移晖鸟梦轻。汲女改瓶羞断绠，渔儿踏鲤贯花茎。春桥此曲多风乐，别有伤心问濯缨。
江南赠别
作者：夏允彝
朝代：明
体裁：五言律诗

江南烟水阔，城市亦苍凉。魂断花飞瓣，心伤草腻香。鸟翻洲渚白，帆带荻芦黄。京洛风尘远，莼鲈应未忘。
襄阳踏铜鞮
作者：夏允彝
朝代：明
体裁：乐府曲辞

辛苦襄阳女，织缣还织素。缣成身上衣，素作风帆布。
雨
作者：夏允彝
朝代：明
体裁：五言律诗

溟濛原树合，心远动无涯。堕鸟馀烟惑，归云滞影赊。肥添山意重，绿覆水容斜。沓杂愁难次，沉沉伫晚霞。
家食戏笔
作者：夏升
朝代：明

品题亦落小苏杭，谁道吾乡是瘴乡。望渺椰浆津渴口，啖馀荔子破荤肠。联金荐果芭蕉熟，撒玉烹茶茉莉香。惆怅何因能缩地，九重稽首献君王。
送僧住开化寺
作者：夏升
朝代：明
体裁：七言律诗

浮云去住本无踪，又报谈玄过九峰。卓锡定临湖上寺，散花初度讲时钟。春台窥食多驯鸟，夜榻听经有毒龙。愧我迷途尚沦落，几时莲社得相从。
黎母山
作者：夏升
朝代：明

擘破鸿濛碍太空，乾坤何处问高峰。年来见说沧溟阔，不放他山一脉通。
七夕
作者：夏原吉
朝代：明

河东夜夜望河西，目断心摧路转迷。灵驭幸从今夕会，天鸡慎勿等閒啼。
东吴述怀三首
作者：夏原吉
朝代：明

为客东吴郡，秋过冬复深。梅妆昆阜玉，橘剪洞庭金。颠倒还家梦，彷徨恋阙心。何时了王事，兰棹起归音。为客东吴郡，民艰日转深。抚躬惭食禄，汗颡愧腰金。愿广乾坤泽，均濡草木心。万方歌至治，永叶太平音。为客东吴郡，年深情亦深。每惭三省语，常畏四知金。落落谁青眼，寥寥自赤心。寄言天上友，雁到好传音。
东吴述怀三首·其一
作者：夏原吉
朝代：明

为客东吴郡，秋过冬复深。梅妆昆阜玉，橘剪洞庭金。颠倒还家梦，彷徨恋阙心。何时了王事，兰棹起归音。
东吴述怀三首·其三
作者：夏原吉
朝代：明

为客东吴郡，年深情亦深。每惭三省语，常畏四知金。落落谁青眼，寥寥自赤心。寄言天上友，雁到好传音。
东吴述怀三首·其二
作者：夏原吉
朝代：明

为客东吴郡，民艰日转深。抚躬惭食禄，汗颡愧腰金。愿广乾坤泽，均濡草木心。万方歌至治，永叶太平音。
两蒙恩赐倭扇欣戴之馀赋此
作者：夏原吉
朝代：明

远夷效职呈倭扇，圣主覃恩赐侍臣。捧处九霄红日近，挥来一片白云新。蒲葵侧足瞻馀影，蝉雀甘心立后尘。荡荡皇风从此播，炎氛清绝万方春。
乌夜啼
作者：夏原吉
朝代：明

慈乌哑哑清夜啼，飞来飞去无枝栖。天空月冷声惨切，更深夜永情悲悽。东家织妇年三五，良人万里操干橹。冬衣未寄春复临，机杼劳劳不胜苦。耳边忽听慈乌声，炎炎万感焚中扃。掀襟抆泪罢机杼，披帘促步趋前庭。悲悲咽咽对乌说，莫向清宵学啼血。妾夫别去三踰年，鱼雁迢迢至今绝。愿乌将妾相思情，西飞啼向夫郎听。夫能听兮妾情达，妾情达兮夫心宁。夫宁岂欲终忘返，恩义须期两无赧。夫能努力树功名，白发归来未为晚。
乙酉八月二日吴江馆遇京友惠斗酒
作者：夏原吉
朝代：明

故人远自天上来，惠我一斗葡萄醅。爱之不敢容易开，呼童捧之当庭阶。珊瑚击碎红泥堆，珍珠迸入黄金杯。一行转我肠中雷，再行扫我眉间埃。三行四行愁垒摧，五行六行春风回。桃花朵朵红生腮，胭脂点点香凝颏。平原督邮走欲颓，青州从事惊相猜。客中有此真慰怀，更无梦到糟丘台。柰何童子劣且騃，推壶仆地如翻淮。清光湿透炉边灰，馀香散入阶前苔。为之耻兮徒有罍，醉无成兮谁其陪。是知饮啄皆天裁，毫分有数非人媒。毫分有数非人媒，彼童子兮何尤哉。
九日
作者：夏原吉
朝代：明

去岁今朝侍北堂，今年此日寓闽乡。紫萸黄菊故园好，绿水青山客路长。对酒不堪成独酌，吟诗聊用写清狂。明晨喔喔鸡声发，何处登车何处航。
书金陵官舍画屏
作者：夏原吉
朝代：明

谁画云屏置坐间，林峦彷佛似燕山。吾亲舍此今安否，一度看屏一怆颜。
伴梅菊
作者：夏原吉
朝代：明

每羡寒梅独擅名，谁知黄菊也峥嵘。篱边墙角秋冬景，雪际霜馀金玉英。晚节暂违元亮约，岁寒同结老逋盟。寄言松竹休相妒，三友何妨四友并。
元夜赐宴观灯应制
作者：夏原吉
朝代：明

圣皇御极泰阶平，阊阖宏开夜散灯。焰吐鳌峰星万点，光摇凤阙月三更。千官纵玩班频越，百戏争呈艺绝精。自愧疏庸何庆幸，年年此夕荷恩荣。
再题松风阁
作者：夏原吉
朝代：明

神鳌掣断黄金索，化作髯龙立槛前。赑屃夜深相激搏，道人浑讶卧楼船。
冬日闻蛙
作者：夏原吉
朝代：明

蓐收已回辕，玄冥正司令。草木尽黄落，蛰虫俯而静。尔蛙何从来，恍焉失初性。凌寒发狂声，聒聒莫知竟。捕之良可矜，聆之顾非正。愿尔深自默，毋为骇时听。
到京忆乐理轩
作者：夏原吉
朝代：明

乐理轩中万卷书，不知消息近何如。料应此夕相思处，人在南窗月在虚。
到家后书怀
作者：夏原吉
朝代：明

六载宦神州，今归觐祖丘。眼看前辈少，指点后生稠。松菊从荒秽，壶觞且劝酬。莺花明上苑，又驾建康舟。
千墩塔
作者：夏原吉
朝代：明

云帆晓抵千墩塔，塔下人眠唤不醒。惟有结巢双白鹤，飞来飞去过池汀。
午日侍宴
作者：夏原吉
朝代：明

榴雨初收午日晴，九天开宴集簪缨。森森剑佩环龙衮，袅袅笙歌奏鹿鸣。酒进黄封金潋滟，花簪乌帽翠轻盈。百僚感戴欢何极，拜舞金銮谢圣明。
午日赐观击毬射柳诗
作者：夏原吉
朝代：明

奏罢南薰驾六龙，从容阅武禁城东。旌旗隐映花间日，鼓吹喧轰柳外风。百步叶穿弓满月，两朋毬击马飞空。从臣忻睹呈歌颂，吉日车攻讵比隆。
又次胡学士扈从猎武冈山诗韵
作者：夏原吉
朝代：明

六龙晓驾不惊尘，林壑先生草木春。道上迎銮田舍叟，辇前献赋玉堂臣。致禽自合三驱典，爱物同推一视仁。剩喜太平多瑞应，驺虞出后更麒麟。
吴中谩兴
作者：夏原吉
朝代：明

片帆二月过吴门，眼底相看物物新。惟有溪桥桃与李，著花浑似故园春。
和僧白鹇诗二首
作者：夏原吉
朝代：明

双颊彤彤点绛纱，满身霜拂更光华。栖来晚树烟笼叶，叫落春山雨湿花。曾逐绣衣朝帝阙，偶随珠句到禅家。主人料得相看好，不用昂头羡野霞。醉涂玄鹤顶丹砂，閒住山中几岁华。虞网忽迷三面雨，樊笼身掩一身花。永怀五柳先生宅，静忆孤山处士家。若向风前轻脱钥，高张云翼趁飞霞。
和僧白鹇诗二首·其一
作者：夏原吉
朝代：明

双颊彤彤点绛纱，满身霜拂更光华。栖来晚树烟笼叶，叫落春山雨湿花。曾逐绣衣朝帝阙，偶随珠句到禅家。主人料得相看好，不用昂头羡野霞。
和僧白鹇诗二首·其二
作者：夏原吉
朝代：明

醉涂玄鹤顶丹砂，閒住山中几岁华。虞网忽迷三面雨，樊笼身掩一身花。永怀五柳先生宅，静忆孤山处士家。若向风前轻脱钥，高张云翼趁飞霞。
和冬官尚书黄公见寄诗韵
作者：夏原吉
朝代：明

昔年杖节抚南夷，瘴雨炎风肯惮危。每夜篝灯筹国事，随时焚草畏人知。蛮方已喜标铜柱，汉殿重看赐玉枝。恨乏坚䂥付彝老，为镌德政去思诗。
和冬官尚书黄公见寄诗韵
作者：夏原吉
朝代：明
体裁：七言律诗

昔年杖节抚南夷，瘴雨炎风肯惮危。每夜篝灯筹国事，随时焚草畏人知。蛮方已喜标铜柱，汉殿重看赐玉枝。恨乏坚賨付彝老，为镌德政去思诗。
和刘给事中韵
作者：夏原吉
朝代：明

文雅风流世莫双，黑头承荐入明堂。记言花露濡霜管，退食天香袭绣裳。北斗喜瞻嗟岁晚，阳春欲和愧才荒。愿摅忠荩裨清化，伯仲同垂竹帛光。
和胡学士冬至后六日扈从猎龙山同蹇尚书诸公游牛首山佛窟寺诗韵三首
作者：夏原吉
朝代：明

山寺迢迢一径微，山中景趣世应稀。花飞涧水惊鱼跃，风引松云伴鹤归。朝士来游无俗驾，老僧留语总禅机。回鞭还从銮舆后，满路天香暗袭衣。猎罢龙山日未斜，更从佛窟访烟霞。半崖寒瀑如飞雪，几树霜枫似著花。茶熟地炉煨榾柮，云留禅榻护袈裟。盘桓不尽登临兴，并辔归来浥露华。晓从猎骑过禅关，萝磴萦纡取次攀。兜率岩深千古在，辟支佛去几时还。风幡影动空濛外，云磬声闻紫翠间。借问清修林下士，六时礼罢有馀閒。
和胡学士冬至后六日扈从猎龙山同蹇尚书诸公游牛首山佛窟寺诗韵三首·其一
作者：夏原吉
朝代：明

山寺迢迢一径微，山中景趣世应稀。花飞涧水惊鱼跃，风引松云伴鹤归。朝士来游无俗驾，老僧留语总禅机。回鞭还从銮舆后，满路天香暗袭衣。
和胡学士冬至后六日扈从猎龙山同蹇尚书诸公游牛首山佛窟寺诗韵三首·其三
作者：夏原吉
朝代：明

晓从猎骑过禅关，萝磴萦纡取次攀。兜率岩深千古在，辟支佛去几时还。风幡影动空濛外，云磬声闻紫翠间。借问清修林下士，六时礼罢有馀閒。
和胡学士冬至后六日扈从猎龙山同蹇尚书诸公游牛首山佛窟寺诗韵三首·其二
作者：夏原吉
朝代：明

猎罢龙山日未斜，更从佛窟访烟霞。半崖寒瀑如飞雪，几树霜枫似著花。茶熟地炉煨榾柮，云留禅榻护袈裟。盘桓不尽登临兴，并辔归来浥露华。
和胡学士扈从猎阳山诗韵
作者：夏原吉
朝代：明

阳山远在上林东，原隰匀匀兽所同。万乘时田亲阅骑，六师晓从竞腰弓。霜飞玉盾连营白，日照龙旂夹仗红。较艺场中谁最胜，驾前英卫万夫雄。
和胡祭酒索黄精诗二首
作者：夏原吉
朝代：明

却秽通神更养生，黄精端不让青精。萝崖晓斸云连锸，竹砌宵蒸月满铛。服久岂徒跻寿域，身轻还许到蓬瀛。殷勤持向颐庵献，少助清筵骨董羹。万里瓶封寄草庭，瑩然琥珀色微赪。灵根信是阳精结，香味真缘戊土生。资养丹台三景泰，扫除白发一身轻。独惭分献鳣堂晚，重辱珠玑堕月明。
和胡祭酒索黄精诗二首·其一
作者：夏原吉
朝代：明

却秽通神更养生，黄精端不让青精。萝崖晓斸云连锸，竹砌宵蒸月满铛。服久岂徒跻寿域，身轻还许到蓬瀛。殷勤持向颐庵献，少助清筵骨董羹。
和胡祭酒索黄精诗二首·其二
作者：夏原吉
朝代：明

万里瓶封寄草庭，瑩然琥珀色微赪。灵根信是阳精结，香味真缘戊土生。资养丹台三景泰，扫除白发一身轻。独惭分献鳣堂晚，重辱珠玑堕月明。
和胡祭酒索黄精诗二首·其二
作者：夏原吉
朝代：明
体裁：七言律诗

万里瓶封寄草庭，莹然琥珀色微赪。灵根信是阳精结，香味真缘戊土生。资养丹台三景泰，扫除白发一身轻。独惭分献鳣堂晚，重辱珠玑堕月明。
和胡祭酒雨中独坐诗韵
作者：夏原吉
朝代：明

连朝风雨泥泞深，幽人不见心沈沈。想应斋居有馀暇，坐披卷籍穷古今。过眼澜翻五车熟，却喜床头新酒绿。开樽劝饮是何人，好似颜家小银鹿。载歌载酌三杯馀，新诗百首皆亲书。封题寄我意何厚，恍如十二珊瑚株。欣然便欲驰车马，走送诗坛共誇诧。出门未定复入门，无柰长空雨飞洒。
和胡祭酒雨后见示诗韵
作者：夏原吉
朝代：明

雨脚初收日色生，眼前景物一何清。亭亭高树张云幄，秩秩疏篁响凤笙。牛女如期天上会，蛬螀应候耳边鸣。官居独宿洪崖客，莫动西风张翰情。
咏兽吻
作者：夏原吉
朝代：明

非熊非虎亦非罴，头角生成藉坎离。不向草茅誇气象，直须廊庙著威仪。昂昂饱历风霜苦，默默多承雨露滋。寄语飞飞诸燕雀，好来相伴莫相疑。
咏慈乌
作者：夏原吉
朝代：明

我爱慈乌好，慈乌孝且灵。亲恩思返哺，人事为先鸣。沐雨缁衣洁，骞风墨翅轻。白鸥非所侣，玄鸟颇堪朋。萃立虞庭异，群飞柳第荣。吻伤新邑号，柏集著台名。世罕雌雄辨，人惟孝义称。嗟哉枭与獍，视尔愧何胜。
圣德瑞应诗
作者：夏原吉
朝代：明

圣主膺乾运，垂衣驭八区。道隆尧舜比，功茂禹汤俱。荡荡三边肃，熙熙兆姓娱。普天歌至治，率土发灵储。爰有诸蕃国，能忘万里途。随槎超瀚漫，献瑞效勤渠。渺渺来中夏，惓惓觐帝居。麒麟呈玉陛，狮子贡金铺。紫象灵山种，骅骝渥水驹。驼鸡同鸑鷟，文豹拟驺虞。福禄身纡锦，灵羊尾载车。霜姿狷更异，长角兽尤殊。綵槛奇音鸟，雕笼雪色乌。玄龟三尾曳，山凤五花敷。日上龙墀丽，风回凤阁迂。礼官躬典设，蕃使肃奔趋。仙掌开丹扆，祥烟散紫衢。重瞳欣一顾，百辟震三呼。兹岂寻常致，端由治化孚。既将昭帝德，尤足壮神都。炎汉何能拟，姬周莫并驱。拜瞻嗟庆幸，称赞愧荒疏。惟愿皇风洽，仍祈化日舒。鸿图千载固，圣寿万年馀。
嫦娥答
作者：夏原吉
朝代：明

独宿蟾宫春复秋，云泥相隔路悠悠。晦明有数非蟆食，圆缺惟时岂斧修。影捉水中人自醉，象悬天上孰能游。欲攀桂子观仙舞，须觅灵槎犯斗牛。
孔明
作者：夏原吉
朝代：明

八阵图成已绝伦，出师二表更忠勤。可怜五丈星宵殒，后主含酸入魏军。
客兴
作者：夏原吉
朝代：明

去住何无定，朝西莫复东。姓名轻草木，客貌熟儿童。安得寻陶令，相携访远公。秫香新藕白，笑咏虎溪风。
宣德己酉夏四月二十四日早朝应制二首
作者：夏原吉
朝代：明

月色朣朣玉漏停，九天阊阖悉开扃。云扶六驭来黄道，花覆千官列紫庭。清跸乍鸣诸殿肃，衮衣端拱万方宁。小臣何幸承殊渥，簪绂优游及暮龄。圣主龙飞宰八区，视朝常在五更初。煌煌烛影辉金阙，袅袅香烟布玉除。仙掌每随东旭转，銮旂时为晓风舒。日高班捲夔龙出，黄阁从容阅奏书。
宣德己酉夏四月二十四日早朝应制二首·其一
作者：夏原吉
朝代：明

月色朣朣玉漏停，九天阊阖悉开扃。云扶六驭来黄道，花覆千官列紫庭。清跸乍鸣诸殿肃，衮衣端拱万方宁。小臣何幸承殊渥，簪绂优游及暮龄。
宣德己酉夏四月二十四日早朝应制二首·其二
作者：夏原吉
朝代：明

圣主龙飞宰八区，视朝常在五更初。煌煌烛影辉金阙，袅袅香烟布玉除。仙掌每随东旭转，銮旂时为晓风舒。日高班捲夔龙出，黄阁从容阅奏书。
宿槜李天宁寺
作者：夏原吉
朝代：明

息轺古招提，时维孟冬莫。天气熙如春，宵蛩起幽诉。独聆不能眠，披衣坐风露。缅怀踏歌人，翘翘亦何故。
宿湖州慈感寺和壁间诗韵
作者：夏原吉
朝代：明

借榻苕溪慈感寺，始知城市有山林。萧萧白发窗前老，漠漠红尘门外深。贝叶晓翻龙侧耳，珠光夜吐蚌倾心。道人相对莫相笑，聊洒松烟记重寻。
寄友
作者：夏原吉
朝代：明

忆昔会皇州，壶觞日劝酬。一时同作客，万里各经秋。湘浦西风棹，燕山夜月楼。无穷萧索意，两地一般愁。
寄弟
作者：夏原吉
朝代：明

一身为客寓神京，两弟随亲在楚城。鱼雁常时传别字，埙篪何日奏和声。愿勤灯火寒窗业，勿负箕裘先世名。岁晚归来姜被煖，载歌棠棣话心情。
寄谢友人惠冬笋
作者：夏原吉
朝代：明

带雪抽来犊角长，筠筐封惠自潇湘。锦绷乍剥棱棱瘦，玉板轻批片片香。孝子不劳林下觅，老亲深喜客中尝。明年此际应仍有，还肯相思寄远方。
寓云居庵次韵答联上人
作者：夏原吉
朝代：明

谁辟云居境，依稀古化城。狮柑霜过熟，凤竹雨来青。石悟禅中语，钟收饭后声。我来临绝顶，一览小蓬瀛。
将赴华亭
作者：夏原吉
朝代：明

踏遍姑苏水与山，又将拨棹向云间。岸花汀鸟休相笑，自是吾生不爱闲。
小孤山
作者：夏原吉
朝代：明

我爱兹山异众山，峨峨独峙海门关。匡庐远度天风劲，巫峡潜通地脉寒。上下客舟愁涉险，往来鸥鸟喜馀闲。何时学得燃犀术，下烛神龙万丈间。
小江渔钓
作者：夏原吉
朝代：明

小江江水绿如酒，两岸春风舞垂柳。老渔落魄一事无，三尺纶竿长在手。有时钓得缩项鳊，随缘沽酒供馀年。不图星辰动天阙，醉来即藉羊裘眠。
尤溪谒文公先生祠
作者：夏原吉
朝代：明

尤溪一派自尼分，毓秀储精此降神。攘斥异端扶正教，恢弘圣道淑斯民。源头活水通洙泗，门地清风蔼建闽。愧我疏庸生已晚，谩瞻遗像荐新蘋。
山市晴岚
作者：夏原吉
朝代：明

翠微深处簇村廛，茅屋参差树色鲜。欲向个中沽一醉，冥濛不见酒旗悬。
己卯春同中书舍人吴均入闽观风出京口占
作者：夏原吉
朝代：明

晓驾轺车出凤城，柳花风煖绣衣轻。入闽料得无多路，不向征徒问去程。
庆少保户部尚书黄宗豫尊翁八十八寿
作者：夏原吉
朝代：明

人生七十古稀闻，今喜先生近九旬。雪鬓霜髯膺宠爵，云林烟岫乐閒身。达尊不让香山老，硕望宜联洛社宾。他日绘图修故事，肯容樗朽厕簪绅。
应制赋瑞应玄兔诗
作者：夏原吉
朝代：明

圣皇御宇万方宁，和气冲融品物亨。列宿储精生瑞兔，守臣驰牍贡神京。露滋黭黮玄云湿，日映晶荧黑玉明。行傍缁帷人莫见，立当瑶砌鹤先惊。渴来净吸龙池水，饥后时餐御苑苹。赫赫四灵端可并，纷纷六扰岂能并。祇惭贱质无才学，叨列清班荷宠荣。惕惕深怀天地德，兢兢莫致草茅诚。今逢藩阃呈嘉瑞，敢靳微言颂太平。百拜金门陈短什，咏歌聊以效嵩鸣。
应制赋黄鹦鹉诗二首
作者：夏原吉
朝代：明

色正中央世所奇，绛膺丹趾古尤稀。远乘花雨辞滇水，高挹天香觐帝闱。上苑金莺难并侣，碧霄黄鹄喜联飞。信斯瑞物非徒致，惟我皇仁被九围。皇仁广被世雍熙，南服祥禽贡玉墀。菊羽煌煌金色灿，星眸炯炯碧光垂。致身幸际千年运，调舌能歌万寿词。好向丹山邀彩凤，衔图共献太平时。
应制赋黄鹦鹉诗二首·其一
作者：夏原吉
朝代：明

色正中央世所奇，绛膺丹趾古尤稀。远乘花雨辞滇水，高挹天香觐帝闱。上苑金莺难并侣，碧霄黄鹄喜联飞。信斯瑞物非徒致，惟我皇仁被九围。
应制赋黄鹦鹉诗二首·其二
作者：夏原吉
朝代：明

皇仁广被世雍熙，南服祥禽贡玉墀。菊羽煌煌金色灿，星眸炯炯碧光垂。致身幸际千年运，调舌能歌万寿词。好向丹山邀彩凤，衔图共献太平时。
得家书
作者：夏原吉
朝代：明

慈母书来三月初，书中教诫意何如。重言王事须勤慎，不必区区念倚闾。
德清
作者：夏原吉
朝代：明

危梁百尺压清流，垂柳千条映小楼。询罢民风閒眺览，溪山浑似旧曾游。
忆别四首
作者：夏原吉
朝代：明

忆别金陵日，高堂晓拜辞。谆谆垂训语，切切问归期。缩地嗟无术，看云谩赋诗。聊凭问安字，远慰倚闾思。忆别金陵日，那胜手足情。泪县棠棣雨，肠断鹡鸰声。姜被清宵冷，璠玙何日迎。愿言知此意，蚤促北来程。忆别金陵日，吾儿岁始三。见人容嶷嶷，学语舌喃喃。虽乏麒麟誉，应无豚犬惭。行当还帝里，为汝说周南。忆别金陵日，春风二月时。求朋莺语急，送客燕飞迟。北邸俄淹岁，南归未卜期。遥遥天上友，莫动暮云思。
忆别四首·其一
作者：夏原吉
朝代：明

忆别金陵日，高堂晓拜辞。谆谆垂训语，切切问归期。缩地嗟无术，看云谩赋诗。聊凭问安字，远慰倚闾思。
忆别四首·其三
作者：夏原吉
朝代：明

忆别金陵日，吾儿岁始三。见人容嶷嶷，学语舌喃喃。虽乏麒麟誉，应无豚犬惭。行当还帝里，为汝说周南。
忆别四首·其二
作者：夏原吉
朝代：明

忆别金陵日，那胜手足情。泪县棠棣雨，肠断鹡鸰声。姜被清宵冷，璠玙何日迎。愿言知此意，蚤促北来程。
忆别四首·其四
作者：夏原吉
朝代：明

忆别金陵日，春风二月时。求朋莺语急，送客燕飞迟。北邸俄淹岁，南归未卜期。遥遥天上友，莫动暮云思。
怀故园竹
作者：夏原吉
朝代：明

萧萧窗底多情竹，别后儿孙长若干。寄语家僮好看护，莫嫌日日报平安。
思亲
作者：夏原吉
朝代：明

旅食金台已岁馀，高堂白发近何如。清晨应共妇占鹊，薄暮还同孙倚闾。衣服缝来针密密，音书寄到意劬劬。此身若有双飞翼，日日还家问起居。
感旧
作者：夏原吉
朝代：明

昔年归去觐松楸，里社亲朋共劝酬。屈指今过十八载，故□强半是荒丘。
憩苏州文正书院观公所书伯夷颂碑
作者：夏原吉
朝代：明

忠厚堂深客到稀，时凭雕楯看穹碑。银钩铁画中书字，玉振金声吏部辞。千古读来千古惧，万年立处万年奇。潇潇落日怀贤泪，何独襄阳石下垂。
戏赠净慈寺僧恬静卷
作者：夏原吉
朝代：明

我从前日辞蓬莱，飘飘飞上姑苏台。台前桂魄照秋水，一碧万顷无纤埃。喜来遂发看山兴，拟度钱塘览奇胜。片帆若为天风留，一上云居听钟磬。云居潇洒云飞飞，中峰去后渺莫追。就中忽遇老禅客，自云近日来净慈。眉峰修修散晴雪，性海澄澄湛秋月。煮茶挥麈共我谈，四座霏霏飞玉屑。我观此僧不是寻常僧，丛林当代应驰名。何当携取庐岳去，相寻修静重缔盟，坐看五老香炉青。
拟福建乡试
作者：夏原吉
朝代：明

浩兴摧人入建游，棘闱正尔集儒流。虹霓气吐三千字，奎壁光浮十二楼。天下争先看豹变，榜中谁独占鳌头。殷勤文苑司衡者，莫使祥麟后马牛。
挽兵部侍郎卢公
作者：夏原吉
朝代：明

伟矣卢司马，南州第一流。龙庭深眷顾，云路久遨游。忽感槐南梦，真成水上沤。孤儿何所恃，永抱蓼莪愁。
挽冯筠窗
作者：夏原吉
朝代：明

先生早悟易中玄，用舍行藏总付天。架上青编时教子，床头绿蚁日招贤。俄惊半夜舟移壑，遽逐层霄鹤化仙。宰木萧萧风露冷，山阳笛调谩悽然。
挽少师姚公广孝三首
作者：夏原吉
朝代：明

早负经纶济世才，翩然杖锡谒金台。孔明原自隆中起，仲晦都传蓟北来。翊赞圣明清宇宙，吹嘘贤俊出尘埃。功成特拜三孤命，烈烈声光际上台。七十之年自古稀，多公眉寿接期颐。童颜鹤发神仙侣，玉带朱衣太子师。报国有心频献策，退朝无事只哦诗。如今乘化逍遥去，玄塔风生草树悲。昔年奉命赈东吴，怀抱相亲过友于。月下诗成频属和，花前酒尽更令沽。剑池访古肩舆并，笠泽寻幽画舫俱。回首旧游今已矣，忆公空有泪如珠。
挽少师姚公广孝三首·其一
作者：夏原吉
朝代：明

早负经纶济世才，翩然杖锡谒金台。孔明原自隆中起，仲晦都传蓟北来。翊赞圣明清宇宙，吹嘘贤俊出尘埃。功成特拜三孤命，烈烈声光际上台。
挽少师姚公广孝三首·其三
作者：夏原吉
朝代：明

昔年奉命赈东吴，怀抱相亲过友于。月下诗成频属和，花前酒尽更令沽。剑池访古肩舆并，笠泽寻幽画舫俱。回首旧游今已矣，忆公空有泪如珠。
挽少师姚公广孝三首·其二
作者：夏原吉
朝代：明

七十之年自古稀，多公眉寿接期颐。童颜鹤发神仙侣，玉带朱衣太子师。报国有心频献策，退朝无事只哦诗。如今乘化逍遥去，玄塔风生草树悲。
挽工部尚书宋公
作者：夏原吉
朝代：明

黑发为官到白头，英名伟绩罕能侔。两乘骢马登乌府，四转清阶立凤楼。晚节正期身殉国，深宵岂谓壑移舟。遥遥旅榇归三峡，江水无声猿夜愁。
挽故文渊阁大学士胡公光大二首
作者：夏原吉
朝代：明

黑头染翰侍宸旒，煜煜才华眷顾优。岂谓藏舟移夜壑，遽令行辙避西州。人间名著黄金榜，天上文悬白玉楼。此日临风歌楚些，不堪呜咽泪横流。候直曾占日影塼，骑鲸今作月台仙。阁中遗像神如在，案上馀文墨尚鲜。终始哀荣遭圣主，迩遐吊酹走群贤。诸郎更喜多英俊，肯坠箕裘不世传。
挽故文渊阁大学士胡公光大二首·其一
作者：夏原吉
朝代：明

黑头染翰侍宸旒，煜煜才华眷顾优。岂谓藏舟移夜壑，遽令行辙避西州。人间名著黄金榜，天上文悬白玉楼。此日临风歌楚些，不堪呜咽泪横流。
挽故文渊阁大学士胡公光大二首·其二
作者：夏原吉
朝代：明

候直曾占日影塼，骑鲸今作月台仙。阁中遗像神如在，案上馀文墨尚鲜。终始哀荣遭圣主，迩遐吊酹走群贤。诸郎更喜多英俊，肯坠箕裘不世传。
挽曾秬
作者：夏原吉
朝代：明

忆昔垂髫见我初，英英气宇陋童乌。谁知白玉楼徵记，遽使丹山凤失雏。讣入庭闱深慨惜，诗传朝野共嗟吁。何由高擘匡庐石，为勒遗文立墓隅。
挽柳庄袁先生
作者：夏原吉
朝代：明

先生蚤践菊村踪，学富才充气宇雄。沧海遇仙传异术，金台承诏谒重瞳。奉祈礼寺恩荣渥，解组鄞江寿考终。愧我疏庸相见晚，束刍聊酹柳庄风。
挽王主事希范
作者：夏原吉
朝代：明

正喜南官秩任荣，俄惊天上玉楼成。逍遥一笑骑鲸去，寂寞何年化鹤鸣。圣主恩深归旅榇，严尊泪尽哭铭旌。悬知瘗玉钱塘麓，潮咽无声江自横。
挽礼部郎中黄钟父逊翁
作者：夏原吉
朝代：明

不欣荣利乐林泉，嘉遁龙冈七十年。夜月一壶花下酒，春风百亩陇头田。承家报国双雏俊，继绝归宗二姓全。岂谓清宵辽鹤语，楚猿愁杀白杨烟。
挽祝太仆孟献
作者：夏原吉
朝代：明

故乡亲友久飘零，幸识先生在帝京。气宇轩昂高北斗，词源洋溢隘东瀛。看花每并春风辔，话旧常同夜雨檠。岂意哲人天夺早，屋梁落月漫伤情。
挽高主事母原氏
作者：夏原吉
朝代：明

板舆迎养日，綵服奉觞时。春色凝萱树，秋香满桂枝。昊天何不吊，玄壤遽长辞。杳杳灵輀去，三山草木悲。
插花瓶
作者：夏原吉
朝代：明

胆量洪深体态丰，不亲俗士与村翁。金猊瑞鸭常相伴，净几明窗剩见容。渴至欲吞三峡水，兴来遍走百花丛。何当净涤身心垢，大士岩前究色空。
昆山
作者：夏原吉
朝代：明

昆阜遥看小一拳，登临浑似接青天。神钟二陆人才俊，气压三吴地位偏。岩溜下通僧舍井，林霏近杂市庐烟。何时重著游山屐，来访当年种玉仙。
桂林读书处为贾郎中闵赋
作者：夏原吉
朝代：明

湘江山水何清淑，孕毓斯人美如玉。幽居潇洒一物无，环堵阴森尽嘉木。既非陶门柳，又非王家槐。灵根产自广寒窟，老蟾衔出青云来。贾君先世好奇古，掇芳栽向西风浦。培壅灌溉期生成，留作儿孙读书所。迩来树老霜棱层，枝头开遍黄金英。贾君触物念遗泽，寸心惓惓那能胜。携书遂入林间屋，插架堆床千万轴。朝朝暮暮栖其中，剔蠹翻芸苦心读。不图珠玉富，不羡钟鼎荣。但愿澜翻五车熟，济时载振箕裘名。鹤书争奈飞来早，惊起鸾凰九天表。南阳卧榻閒秋霄，莘野耕犁罢春晓。趋蹡碧玉殿出入，黄金门回观往日。读书处红尘，漠漠遍蹄轮。吁嗟丈夫在斯世，出处行藏了难计。况今正际清明时，苜野安能老骐骥。愿言稳步青云梯，致君尧舜安黔黎。功成解却朝天衣，考槃再诵夫何迟。
桃花滩
作者：夏原吉
朝代：明

桃花滩上桃花开，桃花滩水鸣春雷。扁舟欲上不能上，牵繵百丈何艰哉。烝徒努力重努力，不比寻常浪花激。老夫设险有如斯，过此摇摇随所适。
梦亲
作者：夏原吉
朝代：明

梦里见亲亲色好，更能绕膝戏莱衣。觉来依旧金陵馆，望断白云心欲飞。
梦先人二首
作者：夏原吉
朝代：明

严尊违养屡经春，今夕俄从梦里亲。应念痴儿未了事，九原犹欲诲谆谆。我梦严亲断我肠，揽衣起诵蓼莪章。劬劳罔极无能报，谩洒淋浪泪几行。
梦先人二首·其一
作者：夏原吉
朝代：明

严尊违养屡经春，今夕俄从梦里亲。应念痴儿未了事，九原犹欲诲谆谆。
梦先人二首·其二
作者：夏原吉
朝代：明

我梦严亲断我肠，揽衣起诵蓼莪章。劬劳罔极无能报，谩洒淋浪泪几行。
次俞都御史韵与虎石道人二首
作者：夏原吉
朝代：明

纷纷车马走黄埃，此地谁能日日来。独有豸冠因酒病，时寻虎石扣门开。山中风月初相识，江上烟波又促回。今我登临亦何兴，谩看猿鹤舞徘徊。道人净扫上方埃，瀹茗焚香待我来。风舞葛巾荷已老，露凝金？菊初开。心淹公事偷閒坐，话到真机忘却回。戍角一声催上马，满阶清影月徘徊。
次俞都御史韵与虎石道人二首·其一
作者：夏原吉
朝代：明

纷纷车马走黄埃，此地谁能日日来。独有豸冠因酒病，时寻虎石扣门开。山中风月初相识，江上烟波又促回。今我登临亦何兴，谩看猿鹤舞徘徊。
次俞都御史韵与虎石道人二首·其二
作者：夏原吉
朝代：明

道人净扫上方埃，瀹茗焚香待我来。风舞葛巾荷已老，露凝金？菊初开。心淹公事偷閒坐，话到真机忘却回。戍角一声催上马，满阶清影月徘徊。
次俞都御史韵与虎石道人二首·其二
作者：夏原吉
朝代：明
体裁：七言律诗

道人净扫上方埃，瀹茗焚香待我来。风舞葛巾荷已老，露凝金�菊初开。心淹公事偷閒坐，话到真机忘却回。戍角一声催上马，满阶清影月徘徊。
次前韵赠化城寺僧谦隐五首
作者：夏原吉
朝代：明

久闻声誉动时卿，今喜相亲在化城。风暖茶烟生几席，月凉花露湿幡旌。松关昼掩猿依榻，竹辇晨游鹤驾衡。贝叶有时看未了，小窗清夜爇松明。不羡人间冷煖卿，清修远傍阖闾城。禅衣稳胜三加服，锡杖殊轻五仞旌。烟岫以时开画障，风铃入夜响璁衡。祇惭我为尘缘扰，颠倒三生梦未明。朱门无意候公卿，自喜幽栖远市城。双屐登山舒眼界，一盂溪涧涤心旌。诗囊贮玉鸣吴楚，谈麈生风撼泰衡。况有空王遗录在，定馀时玩小窗明。簪笏庸庸位列卿，每惭时议鄙阳城。暂辞天上尚书省，来秉人间使者旌。治水无能追圣禹，穷经徒自慕匡衡。篇诗寄赠凝禅子，肯把真机为发明。献赋当年说长卿，至今名重锦官城。我生谩负三迁教，事业都无寸可旌。画舫当春行震笠，白云终日望湘衡。何时得似禅林客，襟宇澄澄万境明。
次前韵赠化城寺僧谦隐五首·其一
作者：夏原吉
朝代：明

久闻声誉动时卿，今喜相亲在化城。风暖茶烟生几席，月凉花露湿幡旌。松关昼掩猿依榻，竹辇晨游鹤驾衡。贝叶有时看未了，小窗清夜爇松明。
次前韵赠化城寺僧谦隐五首·其三
作者：夏原吉
朝代：明

朱门无意候公卿，自喜幽栖远市城。双屐登山舒眼界，一盂溪涧涤心旌。诗囊贮玉鸣吴楚，谈麈生风撼泰衡。况有空王遗录在，定馀时玩小窗明。
次前韵赠化城寺僧谦隐五首·其二
作者：夏原吉
朝代：明

不羡人间冷煖卿，清修远傍阖闾城。禅衣稳胜三加服，锡杖殊轻五仞旌。烟岫以时开画障，风铃入夜响璁衡。祇惭我为尘缘扰，颠倒三生梦未明。
次前韵赠化城寺僧谦隐五首·其五
作者：夏原吉
朝代：明

献赋当年说长卿，至今名重锦官城。我生谩负三迁教，事业都无寸可旌。画舫当春行震笠，白云终日望湘衡。何时得似禅林客，襟宇澄澄万境明。
次前韵赠化城寺僧谦隐五首·其四
作者：夏原吉
朝代：明

簪笏庸庸位列卿，每惭时议鄙阳城。暂辞天上尚书省，来秉人间使者旌。治水无能追圣禹，穷经徒自慕匡衡。篇诗寄赠凝禅子，肯把真机为发明。
次吴中书见示张真人所赠诗就步韵奉还
作者：夏原吉
朝代：明

伟哉江右老儒宗，讲帐曾看设绛红。内史诗才存古意，天师书法冠时雄。寒毡懒坐清江雪，云锦新裁翰苑风。我欲踏花登凤沼，阳春一曲愧难同。
次芊源驿
作者：夏原吉
朝代：明

舟次芊源日已西，个中风景夐清奇。潮声汹涌通闽海，山势逶迤接武夷。茉莉摘来香喷鼻，蛎房买到味如饴。翩翩上下皇华客，肯驻云帆共赋诗。
次金泽颐浩寺僧中宅衡韵二首
作者：夏原吉
朝代：明

每愧无才位六卿，观风今出凤凰城。锦帆载月临金泽，宝刹披云驻玉旌。楼阁巍峨同上竺，江山清古儗南衡。何当了却公家事，来共高僧话月明。十载叨居治世卿，公游偶寓梵王城。法华流响清尘耳，薝卜生香袭使旌。苔石碑文迷岁月，云封星藏閟玑衡。谁能为我邀船子，问讯当年雪窦明。
次金泽颐浩寺僧中宅衡韵二首·其一
作者：夏原吉
朝代：明

每愧无才位六卿，观风今出凤凰城。锦帆载月临金泽，宝刹披云驻玉旌。楼阁巍峨同上竺，江山清古儗南衡。何当了却公家事，来共高僧话月明。
次金泽颐浩寺僧中宅衡韵二首·其二
作者：夏原吉
朝代：明

十载叨居治世卿，公游偶寓梵王城。法华流响清尘耳，薝卜生香袭使旌。苔石碑文迷岁月，云封星藏閟玑衡。谁能为我邀船子，问讯当年雪窦明。
次韵答虎石道人三首
作者：夏原吉
朝代：明

几向天边仰德星，迩来相见正秋清。饱谙法海无穷理，不数宗门第一名。狮座晓登花有影，虎溪夜渡水无声。何时分我云间榻，烧烛烹茶尽此情。为爱丛林老辨才，片帆归去又还来。囊中珠玉清人骨，尘尾风云障俗埃。莲社未知容我否，酒眉且自向师开。三吴早晚徵输足，重看天花雨法台。每夜钩帘起看星，六符耿耿泰阶平。道人何独耽风月，不我相群攫利名。琢句春生池草梦，翻经时动海潮生。闲忙有分知谁并，惭愧无依记别情。
次韵答虎石道人三首·其一
作者：夏原吉
朝代：明

几向天边仰德星，迩来相见正秋清。饱谙法海无穷理，不数宗门第一名。狮座晓登花有影，虎溪夜渡水无声。何时分我云间榻，烧烛烹茶尽此情。
次韵答虎石道人三首·其三
作者：夏原吉
朝代：明

每夜钩帘起看星，六符耿耿泰阶平。道人何独耽风月，不我相群攫利名。琢句春生池草梦，翻经时动海潮生。闲忙有分知谁并，惭愧无依记别情。
次韵答虎石道人三首·其二
作者：夏原吉
朝代：明

为爱丛林老辨才，片帆归去又还来。囊中珠玉清人骨，尘尾风云障俗埃。莲社未知容我否，酒眉且自向师开。三吴早晚徵输足，重看天花雨法台。
次韵答虎石道人三首·其二
作者：夏原吉
朝代：明
体裁：七言律诗

为爱丛林老辨才，片帆归去又还来。囊中珠玉清人骨，麈尾风云障俗埃。莲社未知容我否，酒眉且自向师开。三吴早晚徵输足，重看天花雨法台。
武康县
作者：夏原吉
朝代：明

湖州武康县，僻在群山中。人稀官事少，土沃禾稼丰。蚕时户户箔，鸡晓家家舂。鲜菱采秋夏，嫩笋庖春冬。廛幽商寡集，溪曲舟难通。儿童拙市语，父老高村容。淳淳良可尚，扰扰希能同。愧无召杜吏，重造朱陈风。作诗慰我民，政俗宜自隆。
永乐庚寅春扈从之北京临淮道中口占
作者：夏原吉
朝代：明

边尘不起海波澄，万乘时巡出帝京。燕子风清仙仗肃，杏花日煖绣旗明。高年首谒均颁帛，良吏郊迎屡问名。銮驭行将驻何处，黄金台畔旧王城。
永乐辛卯将用兵于沙漠二月大阅于北京城东时翰林金侍讲有诗因次其韵
作者：夏原吉
朝代：明

羽书飞召四方兵，百万貔貅集帝城。赫赫气横鱼丽阵，桓桓威称虎贲名。銮舆晓阅霜凝盖，铁骑云屯风飏旌。此去烽烟应尽扫，薇垣长见泰阶平。
江上即事
作者：夏原吉
朝代：明

江上何人学远游，扬帆鼓浪去无休。那知久历风涛者，绿柳阴中稳系舟。
汨罗怀古
作者：夏原吉
朝代：明

五月五日天气晴，古罗士庶思屈平。声金伐鼓集画舰，浩歌竞渡招沈灵。沈灵不返知何往，楚国萧萧空草莽。聊将一滴菖蒲浆，洒向清波寄遐想。
泉州次吴中书韵
作者：夏原吉
朝代：明

区区南闽来，蓂荚屡更易。鞍马厌道途，风霜改絺绤。岂无林渊思，民痍未痊革。引睇桐城楼，寒云万山白。
泊金沙洲
作者：夏原吉
朝代：明

晚泊金沙洲，晓登洲上楼。云峰随处好，烟浪拍天浮。扫壁看遗墨，凭栏数过舟。家山应不远，此地且优游。
泛淀山湖
作者：夏原吉
朝代：明

寒光万顷拍天浮，震泽分来气势优。寄语蜿蜒波底物，如今还肯负舟不。
洞庭秋月
作者：夏原吉
朝代：明

万籁无声玉宇清，君山推出一轮明。婵娟倒蘸寒波底，惊起鱼龙梦不成。
洪熙乙巳秋仲赐观内苑珍禽奇兽应制赋
作者：夏原吉
朝代：明

六龙初御乾坤肃，玉烛和调民物育。爰开禁籞集廷臣，少肆馀闲阅奇畜。时维秋仲天气清，纤尘不起香风轻。虞官圉宰杂遝进，珍禽瑞兽纷纭呈。狻猊侧踞真雄猛，钩爪金毛睛炯炯。彩毬戏罢拂霜髯，百兽潜窥敢驰骋。须臾玄鹿来轩墀，丰肌黭黮犹乌犀。若非食野沾煤雨，应是寻泉堕墨池。双羊继出仍珍美，腹若垂囊背如砥。煌煌宝辔轻笼头，轧轧朱轮低载尾。花阴小大霜姿？，金环约项声隆然。盘旋倏忽作人立，何殊雪洞飞来仙。又看福禄并神鹿，毛质鲜庞实灵物。羚羊缓步苍苔边，修角撑空亦奇独。柙中玉鼠洁且驯，朱樱贯目脂涂唇。想应窃饵琼芝足，故看银袍觐紫宸。驼鸡耸立谁其侣，骈趾青瞳高尺许。或时振翼将何如，志在冲霄学鹏举。雕笼鹦鹉色更奇，细观熟玩心忘疲。呈祥虽未衔图瑞，调舌应能唱寿词。三三两两宾郎雀，短喙珊瑚新琢削。飞翔宝槛恣喧呼，似欲临风脱金钥。徘徊重睹花斑鸡，冠丹颊翠衣裳缁。是谁巧把晴空雪，散作身章若缀？。载欣载羡双鸠鸟，质傅铅花光皎皎。雄雌并立清飙前，贞静幽闲一何好。多情尤有白画眉，双眉画得天然殊。从今京兆多才思，对此应惭画不如。盆池一物龟相类，出没清波名玳瑁。锦鳞日映光陆离，谁数南溟紫文贝。吁嗟致此诚非常，皆由圣德通遐方。遐方感慕贡珍异，故兹苑囿多辉光。我皇继体朝群辟，蝼蚁微臣幸供职。如斯一一承恩观，拜舞金门喜何极。愿言圣德超虞唐，普天率土咸来王。诸祥毕集四灵至，千秋万岁皇图昌。
洪熙乙巳秋仲赐观内苑珍禽奇兽应制赋
作者：夏原吉
朝代：明
体裁：古风

六龙初御乾坤肃，玉烛和调民物育。爰开禁籞集廷臣，少肆馀闲阅奇畜。时维秋仲天气清，纤尘不起香风轻。虞官圉宰杂遝进，珍禽瑞兽纷纭呈。狻猊侧踞真雄猛，钩爪金毛睛炯炯。彩毬戏罢拂霜髯，百兽潜窥敢驰骋。须臾玄鹿来轩墀，丰肌黭黮犹乌犀。若非食野沾煤雨，应是寻泉堕墨池。双羊继出仍珍美，腹若垂囊背如砥。煌煌宝辔轻笼头，轧轧朱轮低载尾。花阴小大霜姿�，金环约项声隆然。盘旋倏忽作人立，何殊雪洞飞来仙。又看福禄并神鹿，毛质鲜庞实灵物。羚羊缓步苍苔边，修角撑空亦奇独。柙中玉鼠洁且驯，朱樱贯目脂涂唇。想应窃饵琼芝足，故看银袍觐紫宸。驼鸡耸立谁其侣，骈趾青瞳高尺许。或时振翼将何如，志在冲霄学鹏举。雕笼鹦鹉色更奇，细观熟玩心忘疲。呈祥虽未衔图瑞，调舌应能唱寿词。三三两两宾郎雀，短喙珊瑚新琢削。飞翔宝槛恣喧呼，似欲临风脱金钥。徘徊重睹花斑鸡，冠丹颊翠衣裳缁。是谁巧把晴空雪，散作身章若缀�。载欣载羡双鸠鸟，质傅铅花光皎皎。雄雌并立清飙前，贞静幽闲一何好。多情尤有白画眉，双眉画得天然殊。从今京兆多才思，对此应惭画不如。盆池一物龟相类，出没清波名玳瑁。锦鳞日映光陆离，谁数南溟紫文贝。吁嗟致此诚非常，皆由圣德通遐方。遐方感慕贡珍异，故兹苑囿多辉光。我皇继体朝群辟，蝼蚁微臣幸供职。如斯一一承恩观，拜舞金门喜何极。愿言圣德超虞唐，普天率土咸来王。诸祥毕集四灵至，千秋万岁皇图昌。
洪熙元年春孟钦和御制天不雨雪忧民吟一首
作者：夏原吉
朝代：明

琼花不放舞春阳，圣主深忧二麦伤。清晓九重天语降，便看和气蔼穹苍。
海上次吴中书韵
作者：夏原吉
朝代：明

总角常思海上游，乘风今日得周流。一泓夜浴骊珠火，五色朝浮蜃气楼。辽水只今无鹤语，蓬壶千古戴鳌头。寄言汉使张公子，肯借灵槎犯斗牛。
渔村夕照
作者：夏原吉
朝代：明

罢钓分鱼各系船，家家晾网荻花边。数声欸乃炊烟尽，犹有馀晖在树巅。
渔牧二首 其一 渔
作者：夏原吉
朝代：明

数口团栾舟作屋，四时温饱水为田。人来或问行藏事，不说桐江与渭川。
渔牧二首 其二 牧
作者：夏原吉
朝代：明

寒傍阳坡煖浴河，闷吹芦管倦眠蓑。宁生当日何为者，车底区区扣角歌。
渔牧二首·渔
作者：夏原吉
朝代：明

数口团栾舟作屋，四时温饱水为田。人来或问行藏事，不说桐江与渭川。寒傍阳坡煖浴河，闷吹芦管倦眠蓑。宁生当日何为者，车底区区扣角歌。
游径山
作者：夏原吉
朝代：明
体裁：七言律诗

西北群峰万马来，东南地势接蓬莱。綵云宫阙天中起，红日山川掌上开。十锦人家攒几簇，三吴客路绕千回。凭高极目洪濛外，身在层巅最上台。
潇湘夜雨
作者：夏原吉
朝代：明

二女南来正断魂，那堪风雨又黄昏。潇潇无限相思泪，都作江边竹上痕。
燕山寄弟原启
作者：夏原吉
朝代：明

金陵别我去潇湘，三见春风总断肠。此日燕山重相忆，碧桃又吐小园香。
玄兔
作者：夏原吉
朝代：明

偷食嫦娥染鬓膏，便披玄褐褪银袍。狡猊乍睹潜三窟，老鹤遥窥避九皋。昼浴墨池增瑞色，晓行雪地见秋毫。信知此物非常有，赞咏惟惭句不高。
瑞兔
作者：夏原吉
朝代：明

储精月殿几何年，今换新妆下九天。玄毳霏霏煤雨润，黔姿闪闪墨云鲜。眠寻雪窟身难隐，行傍梅花色更妍。似此真为清世瑞，可无诗献玉阶前。
瑞雪诗
作者：夏原吉
朝代：明

仲冬十一月将半，天气冱结泉流断。六丁赫怒风姨颠，驱叱黎云集霄汉。须臾万里色一同，冥濛勃郁仍丰葺。天工乘此骋奇巧，雕琼削玉当长空。长空迢迢四无接，六出纵横舞眉睫。乍看势若蝶穿花，静听声犹蚕食叶。郊原窈窕银为桥，江湖烂熳铅涂艘。阴崖皎皎失苔藓，古树茁茁生芒硝。又疑何人燖鹄鹭，氄毳飞来莫知数。亦疑仙子开琼楼，净扫瑶尘洒云路。况当午夜清明时，影摇六合光离离。梅边老鹤惊且唳，桂根玉兔窥还疑。是知此景非徒致，实本吾皇隆圣治。吾皇圣治符天心，故感如斯丰稔瑞。年丰岁稔邦家宁，吾皇端拱唐虞廷。覃恩布泽及遐迩，制礼作乐昭升平。小臣何幸生斯世，端笏垂绅列丹陛。虽无往哲赓歌才，敢忘封人三祝意。封人三祝何为言，愿君寿福咸齐天。舆图广大磐石固，神孙圣子传绵绵。
登吴兴道场山
作者：夏原吉
朝代：明

肩舆一上道场山，游览都忘陟顿艰。泉迸石渠存虎迹，峰名金盖拥螺鬟。木鱼催饭鸣松杪，野鹤窥窠过竹间。安得从今脱尘鞅，此中相伴老僧閒。
登延平府明远楼
作者：夏原吉
朝代：明

危楼谁搆宪台东，偶得登临最上重。万井炊烟朝雨后，四围山色夕阳中。窗纱掩映琅溪月，帘幕飞扬剑浦风。安得时閒了公事，重凭雕楯玩云峰。
登武夷山
作者：夏原吉
朝代：明

观风偶入武夷行，随处登临随处情。烧药炉空无鹤守，读书坛古有猿鸣。峰云隐隐三尖碧，溪水盘盘九曲清。安得穷跻最高顶，相寻仙子问长生。
登范公亭
作者：夏原吉
朝代：明

偶上范公亭，亭幽感慨生。竹添今岁笋，尘掩昔年檠。老蠹随人化，孤禽向客鸣。栏倾不堪倚，惆怅下阶行。
登黄鹤楼
作者：夏原吉
朝代：明

黄鹤高楼郡城外，黄鹤去后曾来不。江山万古复万古，草木一秋仍一秋。崔颢有诗人少和，仲宣无事何多忧。呼童携我船内酒，来此邀取仙人讴。
白茆港
作者：夏原吉
朝代：明

图伯争雄浚白茆，万夫执役不胜劳。那知畚锸声初歇，已有真人著柘袍。
看画
作者：夏原吉
朝代：明

凉生白纻酒醒初，四辟筠窗看画图。烟水茫茫山叠叠，恍如身在洞庭湖。
禁系省咎与傅生
作者：夏原吉
朝代：明

端笏龙墀三十年，心持冰檗日乾乾。宁知卞玉青蝇污，犹幸秦台宝镜悬。夜枕悠悠萱草梦，晴窗耿耿鹡鸰篇。天门何日金鸡出，鹏翼重看万里骞。
福宁县次吴中书韵
作者：夏原吉
朝代：明

金飙刮地雨初晴，使者飞帆至海城。宝剑光摇秋水碧，绣衣香压瘴烟清。既从闾井询民瘼，复向屯营问戍情。地僻人淳无个事，但闻村老话升平。
福禄晓钟
作者：夏原吉
朝代：明

四邻胶胶鸡乱鸣，丛林衲子声寒鲸。载迟载促一百八，松云堕碧星河倾。吁嗟人生能几永，在世无殊幻泡影。怅然听此不能眠，起坐幽窗发深省。
秋暮蚊
作者：夏原吉
朝代：明

白露瀼瀼水叶稀，痴蚊犹自闹窗扉。生来祇解趋炎热，未识行藏出处机。
经姑苏
作者：夏原吉
朝代：明

客路尚悠悠，苏台暂系舟。酒旗迷柳岸，商舶隘江流。三让祠何古，千人石更幽。可怜城下水，莫洗馆娃愁。
经陆直浦
作者：夏原吉
朝代：明

浦名陆直因谁得，缘有龟蒙故宅基。绿醑一杯寒莫酹，倚风为诵旧吟诗。
老马
作者：夏原吉
朝代：明

风霜摇落五花妆，留得枯羸似犬羊。幸赖邦家能惠养，满川苜蓿华山阳。
自叹
作者：夏原吉
朝代：明

少小颇聪明，年来顿不成。目嫌书字细，耳恨语声轻。对酒浑无趣，逢人屡忘名。何如汉疏傅，林下乐馀生。
至日喜雪和胡祭酒韵
作者：夏原吉
朝代：明

测候无烦六琯灰，一阳已趁雪飞来。龙墀耿耿银铺地，凤阙棱棱玉甃台。柳絮漫从春后舞，梅花喜共腊前开。殷勤馆阁诸英俊，好和新诗送酒杯。
至日述怀简袁少卿赵御医
作者：夏原吉
朝代：明

去年冬至身为客，今岁逢冬仍未归。拜阙班联吴子国，还家梦绕老莱衣。尘踪似梗何时定，心绪如麻竟日违。珍重同行袁与赵，一尊好共酌斜晖。
舟泊华亭述怀
作者：夏原吉
朝代：明

官航昨夜泊华亭，谯鼓逄逄正四更。明月楼头人语静，西风江上客怀惊。萧何事业光前代，韩子文章法后生。顾我疏庸何所补，谩随沙鸟日营营。
舟行值雨
作者：夏原吉
朝代：明

江风浩浩吹江柳，碧流如泻翻琼玖。扁舟一叶势欲飞，两岸青山入云走。雨声滴滴敲篷鸣，我居篷底谁为情。呼童洗盏酌新酒，自歌自酌攻愁城。愁城既破我亦醉，谩拥轻衾欹枕睡。梦回拭目推篷看，烟水茫茫不知处。
芦花被
作者：夏原吉
朝代：明

似絮如云覆远洲，扫来拍拍入衾裯。夜窗月映满身雪，晓枕风生一梦秋。蜀锦吴绫惭艳丽，纯绵氄毳让轻柔。寄言翰苑风流客，还有新诗肯换不。
范增
作者：夏原吉
朝代：明

委身项籍竟何成，不过区区亚父称。若使当时身入汉，良平之次定书名。
菊花枕
作者：夏原吉
朝代：明

采得东篱半亩秋，装成一枕著床头。芳心不管鸳鸯妒，清梦时凭蝴蝶游。绝域重明无足儗，天孙七宝岂能俦。饮馀携傍梅花卧，玉钿金钱眩醉眸。
虎丘怀古
作者：夏原吉
朝代：明

我从山水窟中来，此地登临独怆哉。葬剑人亡池自碧，题诗鬼去石还埃。蒲牢叫月新修寺，麋鹿鸣风旧染台。谁似当时苏与白，画船箫鼓日追陪。
蜘蛛
作者：夏原吉
朝代：明

东挂西牵结网罗，心心只欲网虫蛾。宁知一堕儿童手，心绪虽多奈若何。
观打鱼
作者：夏原吉
朝代：明

楚天空阔重云幕，孤馆风寒倍萧索。著鞭江上观打鱼，消遣愁怀乐其乐。吁嗟打鱼果何似，彷佛昆明池上事。渔官独坐万斛舟，船尾载鼓旗船头。扬旗击鼓一何勇，渔子舟人皆耸动。鼓声初发众舟集，鼓声再发提网急。鼓声三发争进取，万幅飞纶向空举。奔腾澎湃声震惊，浪花激作秋霜凝。蛟龙避势走欲仆，河伯逃形怀战惧。千鳞万尾无所之，一网牢笼莫知数。纵横巨细相倚叠，山积沙头如雪白。渔人抖擞气颇舒，屈指团栾计千百。均分各收受，荡舟便回首。䀶网荻芦边，鲙鱼荐新酒。酒酣更唱潇湘歌，儿童蚁聚声相和。且言今岁尽馀裕，输官给役从如何。我来对此情莫极。更向渔人剖胸臆。汝今得鱼诚解忧，割鬐脔肉还生不。成汤既祝网，鲁叟亦不纲。所以杜陵翁。作歌为哀伤。从今打鱼休著眼，庄惠濠梁乐无限。
览镜有感
作者：夏原吉
朝代：明

忆昔寻春绣野堂，满堂欣羡少年郎。晓来试览窗前镜，两目生花鬓欲霜。
谒三闾祠
作者：夏原吉
朝代：明

先生见放事何如，薪视椅桐梁栋樗。忍使清心蒙浊垢，宁将忠骨葬江鱼。西风楚国情无限，落日沧浪恨有馀。我拜遗祠千古下，摩挲石刻倍欷歔。
谕饥乌
作者：夏原吉
朝代：明

饥乌来屋头，轩然振双翼。哑哑向我啼，其意欲得食。我行顾我厨，馀糗颇云积。粲粲白如银，瑩瑩燥如炙。足可疗乌饥，尽与非所惜。缘以目前人，困乏动千亿。赈恤未有方，夙夜慨中赤。况此所馀糗，粒粒出民力。我食尚怀愧，饲乌宁不惕。饥乌勿此啼，山林有榛栗。
谕饥乌
作者：夏原吉
朝代：明
体裁：古风

饥乌来屋头，轩然振双翼。哑哑向我啼，其意欲得食。我行顾我厨，馀糗颇云积。粲粲白如银，莹莹燥如炙。足可疗乌饥，尽与非所惜。缘以目前人，困乏动千亿。赈恤未有方，夙夜慨中赤。况此所馀糗，粒粒出民力。我食尚怀愧，饲乌宁不惕。饥乌勿此啼，山林有榛栗。
谢乡友慕宗谅寄暮云春树图
作者：夏原吉
朝代：明

寄来图画景何新，春树迢迢隔暮云。安得好风吹健翮，洞庭湖上重寻君。
赠僧南宗归钱塘诗
作者：夏原吉
朝代：明

二十年前浙水游，题诗曾上看松楼。四檐风月清人骨，万里云烟驻笔头。宦辙祇惭同泛梗，尘心徒切仰虚舟。如今又向燕山别，旧日松楼诗在不。
赠李真翁
作者：夏原吉
朝代：明

八闽高士老聃孙，结屋萧萧近水濆。心远更无金马梦，身閒常对白鸥群。黄庭夜读窗留月，绿绮朝弦榻驻云。何日移家傍翁舍，细聆清论涤馀氛。
赠琴士李忠礼
作者：夏原吉
朝代：明

伟哉太白孙，英英越中士。来作湘江游，光风晔兰芷。抱琴为予弹，清音惊俗耳。雍雍凤鸾声，悠悠圣贤理。他日遇钟期，毋惭奏流水。
赠祝仲山滁阳省父还番阳
作者：夏原吉
朝代：明

伟哉太仆起名儒，一住琅琊十载馀。苜蓿雨肥晨考牧，梧桐月白夜观书。达尊三备人咸羡，好句多吟我不如。珍重问安贤孝子，古来毋惜道途迂。
赠鲁冕告老疾还湘
作者：夏原吉
朝代：明

君家三径未全荒，何处匆匆促去装。岂是老来腰懒折，归寻元亮学耕桑。
踏车叹
作者：夏原吉
朝代：明
体裁：古风

东吴之地真水乡，两岸涝涨非寻常。稻畴决裂走鱼鳖，居民没溺乘舟航。圣皇勤政重农事，玉札颁来须整治。河渠无柰久不修，水势纵横多阻滞。爰遵图志穷源流，经营相度严咨诹。太湖天设不可障，松江沙遏难为谋。上洋凿破范家浦，常熟挑开福山土。滔滔更有白茆河，浩渺委蛇势相伍。洪荒从此日颇销，只今田水仍齐腰。丁宁郡邑重规画，集车分布田周遭。车兮既集人兮少，点检农夫下乡保。妇男壮健记姓名，尽使踏车车宿潦。自朝至暮无停时，足行车转如星驰。粮头里长坐击鼓，相催相迫惟嫌迟。乘舟晓向车边看，忍视艰难民疾患。戴星戴月夜忘归，闷倚蓬窗发长叹。噫嘻我叹诚何如，为怜车水工程殊。趼生足底不暇息，尘垢满面无心除。内中疲癃多困极，肌腹枵枵体无力。纷纷望向膏粱家，忍视饥寒那暇恤。会当朝觐黄金宫，细将此意陈重瞳。愿令天下游食辈，扶犁南亩为耕农。
过吴江泗州寺访僧留宿
作者：夏原吉
朝代：明

行尽吴江兴尚浓，却从寺里访瑄公。未论石上三生约，且喜山中一宿同。诗句新题蕉叶雨，茶香熟送藕花风。明当百八蒲牢吼，重整云帆向五茸。
过太湖
作者：夏原吉
朝代：明

滔滔绵亘五百里，三万六千馀顷宽。众渎西来天设险，三江东注海飞湍。影摇霜橘金千树，光浸寒蟾玉一丸。欲问陶朱在何处，白鸥无语水瀰漫。
过尚书严公墓有怀
作者：夏原吉
朝代：明

昔年曾共立彤墀，鹤发虬髯动主知。岂谓初辞天府政，驾言长赴夜台期。郁葱佳地藏簪笏，窈窕丰碑刻岁时。愧我客边无藻荐，倚风酸鼻为吟诗。
过湘城
作者：夏原吉
朝代：明

茅屋参差似列星，晚风摇曳酒旗青。推篷借问此何处，舟子无言指故亭。
过章练塘
作者：夏原吉
朝代：明

塘名章练起何时，试问村翁尽不知。画舸乘风搥鼓过，落花飞絮谩相随。
过衢州次吴中书韵
作者：夏原吉
朝代：明

使艖才拟过三衢，咫尺常山又驾车。流水有声浮舴艋，好山无数插芙蕖。身轻不惮行程远，才薄惟惭历仕初。珍重同来贤内翰，嘉言毋惜话前途。
过采石
作者：夏原吉
朝代：明

采石江头夜舣舟，揽衣乘兴步江楼。一天灏气凝风露，万顷寒波浸斗牛。烧烛题诗陈往事，倒囊沽酒涤新愁。锦袍学士知何在，明月娟娟照古丘。
追悼故同寅秦郎中
作者：夏原吉
朝代：明

君住关西我住湘，偶从京国共翱翔。英英气宇横霄汉，煜煜声华振庙堂。粉署夜谈灯照雨，金门晓觐帽飞霜。呜呼颜色今何在，落月萧萧满屋梁。
送乡友监察御史彭希益还家省墓
作者：夏原吉
朝代：明

异乡久抱故乡思，况复临岐送故知。鹦鹉忍倾桑落酒，玲珑愁唱竹枝词。想当蓟北霜飞处，正是江南人到时。烦语芹边诸俊彦，尚书今已鬓成丝。
送冬官尚书黄公归山东省墓二首
作者：夏原吉
朝代：明

青岁登庸侍冕旒，白头归去觐松楸。袂分冀北冰初冻，车驻莱阳柳正柔。壮志肯缘乡土滞，此心长抱国民忧。虞廷弦奏南风调，拟听鸣珂谒凤楼。京国交游已有时，春风偶动故园思。三杯燕市开怀酒，几句都门送别诗。海上仙人休问讯，山东民瘼好诹咨。先茔省罢还朝日，端笏从容奏主知。
送冬官尚书黄公归山东省墓二首·其一
作者：夏原吉
朝代：明

青岁登庸侍冕旒，白头归去觐松楸。袂分冀北冰初冻，车驻莱阳柳正柔。壮志肯缘乡土滞，此心长抱国民忧。虞廷弦奏南风调，拟听鸣珂谒凤楼。
送冬官尚书黄公归山东省墓二首·其二
作者：夏原吉
朝代：明

京国交游已有时，春风偶动故园思。三杯燕市开怀酒，几句都门送别诗。海上仙人休问讯，山东民瘼好诹咨。先茔省罢还朝日，端笏从容奏主知。
送参议李守中南归养病
作者：夏原吉
朝代：明

宦辙驱驰数十年，今承优诏许南还。黄堂粉署无新梦，绿水青山有旧缘。扶老况存金鼎药，怡情犹剩白云篇。何时我亦辞尘鞅，载酒寻君岳麓边。
送员外郎陆仲英之闽宪副
作者：夏原吉
朝代：明

兰署联镳已六秋，今当分袂赴闽州。葡萄满酌冰花冽，獬豸新簪霜气浮。万里骢声冲雪去，三关民瘼望风瘳。计程应向武夷过，烦问山人安乐不。
送国子助教黄君立致仕归闽
作者：夏原吉
朝代：明

太学横经已有年，圣恩今日许归田。三山耆旧迎疏广，六馆英髦仰郑玄。舟发天边无一物，诗传海内有千篇。如斯出处真高洁，惭愧吾侪后著鞭。
送大理寺丞孙习之疾愈回南京
作者：夏原吉
朝代：明

圣主仁明慎五刑，伏伽重起作廷平。读书读律谋猷富，无党无偏谳议精。抱疾经时淹北邸，承恩此日去南京。愿言更广平友政，勿使于张独擅名。
送尚宝司丞葛贞还姑孰省墓
作者：夏原吉
朝代：明

几年琐闼侍宸旒，风木长悬万里愁。忽喜纶音下阊阖，便寻兰棹觐松楸。群公毕饯金台晓，故老欢迎采石秋。安得此身同此志，束书也驾洞庭舟。
送御史蒋暹乞假归省金台诸友诗图赠饯
作者：夏原吉
朝代：明

客里频传送客钟，岂知孱质已成翁。狂歌强作江南调，薄饯聊随蓟北风。柑熟洞庭人足到，月明湘水梦谁同。凌云健翮须时奋，去去毋淹枳棘丛。
送教谕李素改除浙江就禄养亲
作者：夏原吉
朝代：明

罗湘振铎十馀年，今又携书上浙船。梅玉一枝天上赠，蒲帆半幅月中悬。好披彩服同莱子，莫讶寒毡老郑虔。他日彤廷重考绩，春风台阁拟超迁。
送春一首
作者：夏原吉
朝代：明

燕子莺儿不住鸣，催将春去可憎生。今年已向燕山送，来岁还从何处迎。
送春官侍郎仪公致仕归山东
作者：夏原吉
朝代：明

伟矣南宫老亚卿，十年鸣佩玉阶行。经纶国事心惟切，辅导皇储志益精。景迫桑榆还故里，恩沾雨露出都城。寥寥疏傅荣归后，谁似先生播令名。
送李主事暹奉使西域
作者：夏原吉
朝代：明

圣皇御极治化明，海波不动边尘清。雕题椎髻尽入觐，卉裳毳服咸来庭。迢迢西域尤诚至，职贡依时无或替。圣心眷彼勤渠情，特选才贤充报使。地官主事关中英，年青貌伟襟怀宏。往时两度使绝域，能声妙誉人咸称。今来再乘皇华节，晓驾輶轩行紫陌。绣衣郁郁飘天香，四牡騑騑拖锦绁。暮春三月杨飞花，此时准拟过流沙。宣威不挂义阳剑，通道宁藉张骞槎。高昌康居聊尔适，鄯善月支暂焉息。星轺直驻于阗城，天诏须颁大宛国。大宛有马皆龙驹，于阗有玉皆璠玙。皇恩遍布戎夷悦，合辞入贡当何如。黄琮苍璧千金直，騄駬骅骝五花饰。想当旌旆言还时，蕃使纷纷随辙迹。戎王祖道穹庐高，蛮儿旋舞翻葡萄。笳声吹落关山月，节旄振耀蟠花袍。花袍不染流沙土，文采曾沾天上雨。归来拂拭当彤墀，百拜欢呼谒明主。主心悦怿嘉忠勤，隆隆恩宠应无伦。愿言努力重努力，汉廷不负班将军。
送李郎中新归南阳省墓
作者：夏原吉
朝代：明

南阳有佳士，年富才华充。壁水暂游憩，天曹遽登庸。试事建宁幕，颐情武夷峰。能声沸众口，芳誉闻宸聪。徵还凤墀下，超任乌台中。峨峨冠金豸，表表乘玉骢。豺群顿扫迹，鼠穴无留踪。汉桓让先辔，唐温仰高风。俄转虞衡郎，力赞冬官工。政绩日益著，秩禄时尤隆。缅怀三釜荣，弗逮双亲躬。遑遑风木悲，耿耿羹墙容。九京渺何处，万感徒填胸。濡毫写中素，叫阍谒重瞳。松楸许归省，椿萱更褒崇。鸾诰绚五色，天章炳双龙。存殁总光被，古今实希逢。百拜谢丹阙，三祝效华封。驱车向晨出，祖帐如云丛。浩饮倒鹦鹉，高歌遏冥鸿。都忘去路遥，共喜归兴浓。到家拟何时，屈指应初冬。锦衣照丘垄，竹马喧儿童。故旧远问遗，亲姻竞过从。鸡肥酒正熟，乐极情曷穷。第念丈夫志，不与流辈同。凌摩必霄汉，栖息羞蒿蓬。圣朝况当宁，小大咸献功。展墓苟云毕，趋朝敢辞匆。亟驾青云翼，来觐黄金宫。及时树勋业，努力全孝忠。嗟哉昼锦堂，岂独韩魏公。
送礼部员外郎杨旭归蜀省墓
作者：夏原吉
朝代：明

京国长年振辔游，承恩今去省松楸。上林莺送春风酒，巫峡猿迎夜月舟。题柱长卿真并驾，登楼王粲更何愁。孝思展罢霜翎健，蚤挟天飙觐冕旒。
送首德仁起复赴京
作者：夏原吉
朝代：明

首君自是人中杰，襟宇澄清湛秋月。妙龄肄业湘黉中，入室升堂迈同列。后来识我罗江边，论交耿耿金石坚。一篝照雨夜连榻，百壶载酒朝同船。鹗书忽向云间落，鹏运三千莫能遏。扶摇直上九重天，受职姑苏问民瘼。下车才拟施砭剂，椿萱万里哀音至。满城桃李无心栽，衰绖归来守亲制。寝苫枕块甘毁瘠，要竭衷情酬罔极。流光苦恨不少迟，倏尔星霜又三易。悽悽忍把祥琴调，起治行李趋天朝。西风江柳正萧索，远来别我恩波桥。吁嗟此别休洒泪，忠孝由来无二致。诚能移孝忠于君，若是尤为孝之备。况今正际清明日，四海车书混同一。鸾凤不出衔瑞图，翠竹猗猗为谁实。酌君桑落赠君诗，送君高步黄金墀。明年二月春风时，我亦飞棹来京师。与君重约凤凰池，青云浩荡长相期。
重游嘉禾天宁寺
作者：夏原吉
朝代：明

前日曾留坚密轩，煮茶话旧夜无眠。此来重访山中客，再说三生石上缘。白鹤刷翎苔点雪，苍麋砺角竹分烟。何由顿谢尘纷事，也买蒲团学坐禅。
金台午日
作者：夏原吉
朝代：明

黄金台下值端阳，榴雨初收昼景长。抛却离骚寻枕簟，作成清梦入潇湘。
金陵春日书怀二首
作者：夏原吉
朝代：明

凌晨惆怅日行云，目断行云更怆神。万里一身归未得，高堂谁慰白头亲。飘飘书剑泊天涯，每到春来辄念家。料得故园桃李树，东风吹处一般花。
金陵春日书怀二首·其一
作者：夏原吉
朝代：明

凌晨惆怅日行云，目断行云更怆神。万里一身归未得，高堂谁慰白头亲。
金陵春日书怀二首·其二
作者：夏原吉
朝代：明

飘飘书剑泊天涯，每到春来辄念家。料得故园桃李树，东风吹处一般花。
钦和御制元夕观灯诗
作者：夏原吉
朝代：明

皇明受命基图隆，挺生太祖真豪雄。手提一旅淮甸起，指顾六合妖氛空。三纲再张九鼎奠，万姓子附诸侯崇。天威远振沙漠外，阳光直丽扶桑东。神功圣德迈五帝，文谟武烈超三宗。九重弼亮尽贤俊，庶职甄别无凡庸。时清化洽颂声作，弗问远迩同沨沨。握符御历馀四纪，创业垂统无终穷。我皇继体主神器，励精图治心忡忡。齐庄中正奉天道，宽仁恭俭勤民功。九区平宁遂生息，万方熙皞无忧恫。兹惟岁首值佳节，天清气朗春融融。鳌峰倏忽耸丹陛，云嶂突兀撑高穹。浮屠宝殿更奇绝，遥瞻彷佛灵山同。金莲万朵吐清夜，森森景象生光中。教坊欢哗奏百戏，舞衫歌袖飘青红。六街禁弛九关辟，衣冠云集笙箫丛。皇恩如天更开宴，霞浆香送龙楼风。群僚百辟何庆幸，明时盛事年年逢。况臣居位食厚禄，庸庸罔有涓埃忠。虞廷赓歌今喜见，愿备九奏谐歌工。鞠躬百拜向金阙，上祈圣寿高羲农。巍巍宗社磐石固，穰穰年谷田畴丰。奇祥嘉瑞日軿集，惟民惟物成雍雍。
钦和御制重阳节赐糕酒诗
作者：夏原吉
朝代：明

圣主龙飞抚四夷，万方鼓舞乐清时。兹维九日颁恩泽，皎皎天章著缉熙。
钱塘江
作者：夏原吉
朝代：明

浩渺惟天阔，茫洋与海通。赭龛分左右，吴越界西东。鸥弄潮头雪，龙吟水面风。鸱夷在何处，试问打鱼翁。
问嫦娥
作者：夏原吉
朝代：明

试将杯酒问嫦娥，月殿迢迢路几何。玉斧修时谁斡运，金蟆食后孰揩磨。明皇秋夜游来否，太白当年捉得么。我欲乘风攀桂子，霓裳肯为舞婆娑。
闲云二首
作者：夏原吉
朝代：明

飘然出岫本无心，偶尔从龙学作霖。大地枯荄沾既足，好寻猿鹤故山深。我爱闲云尽日闲，故来相对一怡颜。无端天外微风起，吹过南山又北山。
闲云二首·其一
作者：夏原吉
朝代：明

飘然出岫本无心，偶尔从龙学作霖。大地枯荄沾既足，好寻猿鹤故山深。
闲云二首·其二
作者：夏原吉
朝代：明

我爱闲云尽日闲，故来相对一怡颜。无端天外微风起，吹过南山又北山。
闺词二首
作者：夏原吉
朝代：明

秋来强上夕阳楼，十二珠帘总上钩。目断天涯人不见，满怀都是别离愁。鸾凤分飞镜影孤，鳞鸿杳渺信音疏。关山况是多风雪，寄去寒衣知道无。
闺词二首·其一
作者：夏原吉
朝代：明

秋来强上夕阳楼，十二珠帘总上钩。目断天涯人不见，满怀都是别离愁。
闺词二首·其二
作者：夏原吉
朝代：明

鸾凤分飞镜影孤，鳞鸿杳渺信音疏。关山况是多风雪，寄去寒衣知道无。
随侍太孙殿下回南京途中观射雉
作者：夏原吉
朝代：明

野雉惊飞入半空，皇孙驰马试雕弓。一声金镝云间响，五色离披堕晓风。
随侍猎高唐
作者：夏原吉
朝代：明

晓猎高唐露未乾，纷纷雉兔出林间。龙孙舍矢真如破，鹰犬相看愧素餐。
雁字
作者：夏原吉
朝代：明

鬣鬣霜毫抺绿烟，等闲画破碧云笺。半真不草长空外，欲断仍连落照边。体妙自殊沙上迹，势高宁似酒中颠。恨无楮素如天阔，写出黄庭与世传。
题主事张钺登云轩
作者：夏原吉
朝代：明

伟哉南国登云士，志气如云孰与同。五色日边频献瑞，九重天上早从龙。不誇苍狗斯须态，肯眩奇峰顷刻容。润物以时施惠泽，直令四海仰丰功。
题乐善堂二首
作者：夏原吉
朝代：明

休笑南阳诸葛庐，莫嗟西蜀子云居。寸心为善行无倦，尺地栖身乐有馀。瓮里况存招客酒，床头仍贮教儿书。閒来持此消长日，何用区区较毁誉。綵舟南溯路何长，过尽瞿塘是故乡。两岸柳风催去棹，一天梅雨迓归樯。好将吏部新书扁，高挂君家旧筑堂。他日归来重相见，熙熙人物共辉煌。
题乐善堂二首·其一
作者：夏原吉
朝代：明

休笑南阳诸葛庐，莫嗟西蜀子云居。寸心为善行无倦，尺地栖身乐有馀。瓮里况存招客酒，床头仍贮教儿书。閒来持此消长日，何用区区较毁誉。
题乐善堂二首·其二
作者：夏原吉
朝代：明

綵舟南溯路何长，过尽瞿塘是故乡。两岸柳风催去棹，一天梅雨迓归樯。好将吏部新书扁，高挂君家旧筑堂。他日归来重相见，熙熙人物共辉煌。
题乡人何养素鹡鸰图
作者：夏原吉
朝代：明

嘤嘤黄鸟自求朋，友爱安能比鹡鸰。点尾摇头知有急，飘声随影岂无情。信知结袂交游谊，未若弯弓涕泣诚。珍重何郎知此意，画图莫作等閒评。
题云居先生遗像
作者：夏原吉
朝代：明

神仙中人云居翁，秀气原自仙华钟。蚤年即远簪缨丛，侨居静挹林泉风。群书诸子既折衷，内经脉诀尤研穷。活人要济岐黄功，不容二竖欺疲癃。柰何晚厌人间踪，乘风顿返蓬莱宫。寄兹清影尺素中，眉疏目朗双颊红。飘飘独步谁能同，商山旧有东园公。我来相对语莫通，举头怅望仙华峰。举头怅望仙华峰，云深不见青芙蓉。
题云林清隐
作者：夏原吉
朝代：明

缥缈堆深万木低，幽人此地学栖迟。满帘虚白月生处，一榻空青雨过时。酒熟每招麋鹿友，身閒肯羡凤凰池。炉香静课佛书罢，细看轮囷变态奇。
题京口医者蒋彦恒思济堂卷
作者：夏原吉
朝代：明

思济堂开古润傍，活人有术似长桑。丹成龙虎藏金鼎，药配君臣贮綵囊。盛业今传三世美，高名远播两京香。顾予潦倒霜侵鬓，肯授仙家却老方。
题人影
作者：夏原吉
朝代：明

不言不语过平生，步步相随似有情。长向灯前同静坐，每于月下共閒行。昨朝离去天将暝，今日归来雨又晴。最是行藏堪爱处，显身须要待时明。
题傅泽民分桂轩
作者：夏原吉
朝代：明

粤昔丹桂生蟾宫，天香散漫飘穹窿。世人仰望莫能折，举头每欲排天风。后来仙子不自惜，呵吒银蟾鼓云翼。衔将桂子落天台，要使人间共培植。天台一种三百年，鬼神隐护人莫传。史家先世积德厚，得从此地更移迁。当时不敢自娱赏，持向金门献君长。龙颜一笑栽殿前，更洒宸章为优奖。宸章焕赫事实殊，史家桂泽当何如。敷荣发秀异他族，流芳奕叶生名儒。林林接踵为时起，事业功名咸足美。迩来复有紫崖翁，硕德宏才古君子。承恩典教来罗湘，霏霏化雨菁莪芳。祇缘辽渺丹崖远，心县丹桂常徬徨。徬徨未易乘风去，日夕行吟泮池处。彼苍又若阴相之，池上还存古桂树。色香虽匪丹崖浓，根株却似丹崖丰。丹崖桂泽裕厥后，泮池桂泽将谁同。芹边弟子商崖裔，重义崇仁心靡替。稔知师意感师恩，爰辟书轩分此桂。吁嗟史翁何贤哉，吁嗟傅君真奇才。史翁之桂由祖植，傅君之桂从师来。书轩况尔数椽小，桂树分来相映好。秋风吹破丹砂堆，万斛清芬散龙脑。傅君傅君日对兹，岂惟玩彼香色奇。是宜笃志励所业，光前振后期如师。清狂蹋雪寻梅叟，辛苦移家看竹友。纵情矫物徒自疲，师友传承事何有。傅君傅君重勉旃，如今正是秋清天。及时吐华著芳誉，相期史氏同绵绵。
题元臣王熙端本堂所临宣和雪天芦雁图
作者：夏原吉
朝代：明

宣和失驭宋纲堕，端本堂臣素所知。何事不陈车覆戒，却临图画媚当时。图画临来笔颇精，小窗閒玩足娱情。祇怜万里边城远，毳辇宵奔载不行。
题元臣王熙端本堂所临宣和雪天芦雁图·其一
作者：夏原吉
朝代：明

宣和失驭宋纲堕，端本堂臣素所知。何事不陈车覆戒，却临图画媚当时。
题元臣王熙端本堂所临宣和雪天芦雁图·其二
作者：夏原吉
朝代：明

图画临来笔颇精，小窗閒玩足娱情。祇怜万里边城远，毳辇宵奔载不行。
题医者蒋彦升凤山书屋
作者：夏原吉
朝代：明

幽居对凤台，凤去几时来。济世书千卷，怡神酒一杯。秋风橘颗熟，春雨杏花开。自是县壶侣，都人莫浪猜。
题南溟息上人听松轩
作者：夏原吉
朝代：明

大雅久不作，钧天寂无音。繁声急响徒乱耳，凉风古意谁存心。南溟道人独尔得真趣，扫却哇淫拂尘虑。縳茅直向吴山巅，绕屋森森种松树。天风时自天际来，松声毕发真奇哉。清如寥寥老鹤唳碧落，惊如匆匆万马奔黄埃。又如瑶台三千仙子朝帝阙，环佩珊珊步明月。琼林十八学士登瀛洲，轩盖翩翩振金节。南溟此际谁与俱，钩帘宴坐心于于。声来在松听在我，我心还似松声虚。不抱焦尾琴，不弄柯亭竹，惟听髯龙吟。岁寒更奇独，愧予走俗走未休，耳边安得辞諠啾。南溟南溟为我留，半榻尚期后日重来游。
题吕员外棠岱岳春云图
作者：夏原吉
朝代：明

岱岳嵯峨耸碧空，春来云气几千重。轮囷晓度天门外，缥缈时悬日观东。岂是无心闲出岫，应知有意欲从龙。迢迢游宦思亲者，何独凭高望不穷。
题吴志道所藏画竹
作者：夏原吉
朝代：明

阶前十个徒誇美，渭曲千竿浪得名。何似壁间三四叶，顿令庭际俗尘清。
题吴敬安竹轩
作者：夏原吉
朝代：明

湘江之曲湘山隩，地曰东桥甚多竹。低昂修短各有伦，郁郁猗猗胜淇澳。叶交加兮鸾凤搏，根钩曲兮龙蛇蟠。清声振兮寒玉碎，绿阴蔼兮晴云团。吴公藉藉延陵族，雅量雄襟迈流俗。对兹恋恋不能违，遂向林间结茅屋。数椽不隘亦不华，竹轩扁额尤为嘉。雨馀空翠入帘湿，月明虚白穿窗斜。有时弦琴竹下鼓，琴声竹韵同清古。有时携茶竹下烹，茶烟竹雾相吞吐。东篱徒讶黄花瘦，孤山浪说寒梅癯。河阳满县尽花树，成都连亩惟桑株。何如吴公对此竹，抱直含贞绝尘欲。七贤凛凛同高风，六逸寥寥继芳躅。彼苍独恨难夤缘，平安初报人已仙。空阶寂寞下寒露，幽篁萧瑟摇苍烟。贤郎感慕心如燬，九原深邈人难起。临轩踯躅听竹声，謦欬分明犹在耳。愿言笃志穷遗经，惟忠惟孝毋偏轻。他年云路高飞腾，竹轩亦尔增光荣。
题太仆吴寺丞皆山轩
作者：夏原吉
朝代：明

幽轩小小势翻翻，夭矫云峦四面环。青拥佛头朝雨后，翠排仙掌夕阳间。诗因景好偏多赋，琴为心閒不厌弹。可笑当年谢安石，谩携红袖走东山。
题嫦娥奔月图
作者：夏原吉
朝代：明

因贪不死偷灵药，遁迹蟾宫实异常。何事尘心未能已，重将新曲教三郎。
题孔明像
作者：夏原吉
朝代：明

当年高遁草庐中，谁识先生是卧龙。昭烈特勤三顾礼，南夷顿服七擒功。祇缘佐汉心逾切，竟使吞吴恨莫穷。今拜遗容千载下，不堪吟望永安宫。
题宋徽宗所画墨竹
作者：夏原吉
朝代：明

宝殿无心论治安，碧窗著意写琅玕。枝枝叶叶真潇洒，争奈金人不爱看。
题宋进士袁天与忠节传后
作者：夏原吉
朝代：明

常山高辙久湮芜，之子寥寥踵后途。九窍入烟犹骂敌，一门赴水只存孤。沈朱效义真良仆，赵谢偷生岂丈夫。谁秉当时修纂笔，竟遗忠节快奸谀。
题宝敬斋
作者：夏原吉
朝代：明

宝敬斋名莫浪评，操存涵养在躬行。荒宁怠惰功斯坠，惕厉斋庄业乃成。朱子一箴千载重，丹书十字万金轻。贤哉甥馆清修客，仰止能忘西璧情。
题尚书郁公心远楼
作者：夏原吉
朝代：明

不羡齐云与摘星，小楼数尺自经营。琴书有趣天君泰，车马无声地位清。翠剪松云来几席，香飘花雨度轩楹。南山况是多佳气，相对悠然万境明。
题常执中尚絅卷
作者：夏原吉
朝代：明

三十年前共读书，已知君志与人殊。诗歌尚絅明深意，赋鄙雕虫学古儒。德业渊渊中自积，才华蔚蔚外如愚。只今从政多嘉绩，尤见躬行心得馀。
题常执中无息斋
作者：夏原吉
朝代：明

天道何刚健，运行若机旋。昼夜弗暂息，今古或无愆。四时以代谢，万物资陶甄。嗟哉果何如，惟其一诚焉。不见古君子，体道心拳拳。贤兮则希圣，圣兮则希天。兢兢著谟典，亹亹垂诗篇。宣尼叹逝水，孟氏称源泉。禹阴分寸惜，陶甓朝昏迁。铦锥季子读，圆枕温公眠。所进虽各异，所志同一坚。眷彼蚩蚩氓，相去霄壤悬。灵台既茫昧，德基任摧颠。高明邈难入，污下甘伏跧。晚途或有悔，畴能返流年。吾湘常氏子，学古知其然。高斋扁无息，翼翼临江边。不华亦不隘，非郭亦非廛。轩窗贮经史，几席罗毫笺。端居究玄赜，终日惟乾乾。德业遂精进，声华益昭宣。徵书忽相迫，试艺临文渊。琳琅有馀响，隙吹胡能联。英英冠多士，籍籍膺高铨。暂别京国友，远泛端溪船。民事固杂沓，夙心敢云谖。朝焉戴星出，夕焉戴星还。吏案无留牍，琴堂弗闻鞭。一篝照清夜，典籍还穷研。匪曰钓时誉，所希在圣贤。顾我何放旷，百行无一全。庸庸窃君禄，华发将垂肩。感子名斋义，自愧还自怜。壮心日以钝，安能重磨镌。愿子慎终始，勿谓百里牵。鹏抟必九万，骥骋须三千。矧今圣明世，简拔无私偏。坦荡青云路，会当恣高骞。周览上林春，满挹龙楼烟。对扬吐奇蕴，献纳摅忠虔。跻民太和域，致君唐虞前。功名著青史，耿耿千秋传。
题彭希益惜阴堂
作者：夏原吉
朝代：明

星沙控荆湖，属邑十有二。罗湘甲西北，山水独佳丽。彭君生其间，钟此山水异。襟宇既轩豁，丰仪更清粹。垂髫被庭训，诗礼日讲肄。谆谆期有成，勉勉冀无坠。岂谓霜露严，毒被椿木瘁。彷徨痛遗业，感慨念先志。乾乾仰居诸，耿耿忘食寐。搆堂名惜阴，于以自箴励。朝斯万卷开，夕尔一篝继。探搜圣贤心，玩索古今事。毫芒靡或遗，纤悉必精至。时当大比秋，蹋槐赴乡试。声华动场屋，文藻贲同类。惟君自持谦，不欲早干位。春闱暂垂翮，卒业辟雍地。清修日益勤，阃奥愈深诣。嗟予素薄劣，忝有乡曲谊。每瞻惜阴堂，中心窃怀愧。愿言慎终始，毋使亏一篑。行当驭长风，扶摇九天际。宫花醉蒲萄，黄金耀名字。远追伊召心，光辅尧舜治。功成铭鼎彝，芳誉永无替。回视惜阴堂，煌煌孰能企。
题慈云海上人泉石轩
作者：夏原吉
朝代：明

我尝驾鹤游蓬山，颠崖绝璧穷跻攀。濯缨灵泉啖玉髓，振褐瑶石收金丹。别来倏忽历年岁，泉石膏肓无妙剂。又从淮海逾钱塘，要看溪山豁胸次。越中忽遇慈上人，号称云海超常伦。搆轩数楹傍岩谷，清泉奇石皆天真。有时挹泉洗禅足，活活泉声漱凉玉。有时扫石移禅床，线线苔痕皱晴绿。银蟾夜浴清辉生，上人皎皎禅心凝。碧云晓出白衣澹，上人冉冉禅身轻。此泉岂与贪泉比，此石尤非钓石儗。泠泠不入许由瓢，凿凿难为孙楚齿。汲来竹底烹龙团，白花浮光六月寒。琢之松窗陪兔颖，玄圭弄影三峰攒。庐山一派飞千丈，窅渺谁能日相向。虎丘一片容千人，萧索何由坐其上。是知上人居此轩，清泉奇石常在前。石能云兮泉能雨，上人清号宁虚传。我将乘风周八极，未许长年坐此看泉石。愿言沛尔云海之慈波，润及天下均饶益。
题所翁龙
作者：夏原吉
朝代：明

所翁所翁何多能，毫端幻出真龙形。杈枒双角斲玄玉，烂熳两目摇金星。我初见此昂藏势，未识腾冲霄汉意。摩挲老眼再四观，渐觉蜿蜒有生气。缅想挥毫欲画时，所翁应与龙相随。不然何以极此妙，令人不敢临渊窥。愿言珍默全神化，莫学金陵空叱咤。吾农岁计在夏秋，此时望尔为霖泽天下。
题扇面庄子观泉
作者：夏原吉
朝代：明

银潢半天来，窈窕几千尺。空林送清声，遥壁荡晴色。炎晨坐披襟，凉气拍胸臆。吁嗟南华翁，高怀有谁识。
题攸县曾荣宗梦云图
作者：夏原吉
朝代：明

麟峰峭拔撑青旻，峰头缥缈多白云。有人结屋在其下，读书乐道期娱亲。一朝荐达登膴仕，远别慈闱千万里。朝朝暮暮不能忘，企仰云峰痛心髓。痛心遂尔劳梦魂，飞扬忽与云相亲。飘飘远至慈闱下，欢欣拜舞娱亲身。吁嗟云兮本虚物，磅礴轮囷多变复。思亲孝子今梦之，无乃人心与云触。云无心，有舒卷，人有心，无近远。无心有心一梦中，孝感谁云不昭显。君不见狄梁公，太行当日情何浓。彼云在望子在梦，寥寥千载还同风。顾予薄劣亦人子，堂上萱亲发银似。如今远作宦游人，感此中情宁有已。惟虑忠孝难两全，养亲弗若荣亲贤。愿君步武青云上，白云虽远终得与子相周旋。
题方尚书万竿烟雨图
作者：夏原吉
朝代：明

琅玕碧锁何模糊，烟雨满林秋日晡。龙潜九地喷灵霭，凤入层霄衔瑞图。清瑟泠泠鼓湘水，翠华隐隐飘苍梧。云烟一幅醒我梦，二女祠前听鹧鸪。
题方尚书所藏晦翁书夙兴夜寐四字
作者：夏原吉
朝代：明

紫阳夫子诲人深，四字亲书重万金。若使宰予当日见，应忘昼寝惜分阴。
题春山晓霁图
作者：夏原吉
朝代：明

群峰排闼势模糊，古木撑烟乍有无。好似罗湘二三月，东郊山翠拥城隅。
题李教谕临清轩
作者：夏原吉
朝代：明

屋下清流屋上山，红尘飞不到其间。晚凉月白酒初醒，一曲沧浪閒倚阑。
题杨太仆所藏子昂画春牧图
作者：夏原吉
朝代：明

我爱吴兴松雪翁，胸蟠百万渥洼龙。丹青邂逅挥窗底，牝牡分明见眼中。逸态雄姿皆汗血，高蹄促腕尽追风。何当驾此三千匹，踏碎边尘报九重。
题杨学士万木图
作者：夏原吉
朝代：明

道殍累累岁大祲，达翁周恤意何深。指山托种千株木，发廪全倾万斛金。建水一时回菜色，龙津终古蔼棠阴。区区射利沽名者，俯仰斯图不愧心。
题梅石处士诗卷后
作者：夏原吉
朝代：明

晋宋有明哲，陶林相后先。陶以菊自逸，林以梅称仙。芳誉蔼当代，高名照遗编。今我赵处士，抱道希昔贤。孑孑谢世故，悠悠乐林泉。买梅更买石，栽布轩窗前。梅兮肖清白，石兮表贞坚。清白期不秽，贞坚冀无谖。岁晏万物瘁，梅芳石初鲜。拉彼林下叟，觞咏梅石边。诗成倚梅歌，酒醉拂石眠。歌声落寒玉，眠席分晴烟。俯仰眉睫外，细大徒諠諠。讵如梅与石，及我同一天。所以永结托，要躐陶林肩。集贤诸大老，交素知其然。爰赠梅石号，重赋梅石篇。铿锵振金玉，至今子孙传。恨予生太晚，不能拜当年。翘翘仰梅石，作诗写馀笺。写罢复展诵，清风竦毛颠。
题湘山樵寓
作者：夏原吉
朝代：明

扁舟当夏来姑苏，寥寥萍水交游疏。有翁老大相过访，桃花染颜霜染须。谓是非熊叟，不钓磻溪鱼。谓是空桑子，不把莘野锄。煮茶延坐问所以，乃云我是幽潜徒。本来生长湘江侧，诗礼传家有遗则。早年酷厌流俗群，遂入湘山作樵客。清泉白石学砺斤，残樗朽栎聊充薪。风时一笛弄寒月，日暮片席眠晴云。会稽太守了弗羡，少室山人尤所贱。此身只与溪山亲，养素含贞毕初愿。柰何陵谷忽变迁，弱蓬不为狂飙怜。东飘西泊失故所，栖栖留滞吴城边。吴城嵯峨烟雾塞，一住多年归未得。回观往日樵游林，桑梓迢迢天宇隔。天宇隔，情瞿瞿，海筹满屋头毛枯。望云长羡飞鸟逝，临流深念游鱼徂。闻君亦是湘中士，故尔相从话行止。君能为我写幽情，庶免他年愧乡里。吁嗟翁兮胡尔言，人生出处非偶然。吴湘万里虽异地，吴湘一日还同天。翁不见古豪杰，掉臂常嫌穹壤窄。倦来到处即为家，那问青齐与吴越。况翁旧作湘山樵，心閒志逸身逍遥。如今终老东吴地，清风亹亹谁能高。愿翁永诵考槃什，飞鸟游鱼毋念及。唐虞在上时雍熙，会见褒书下州邑。
题画
作者：夏原吉
朝代：明

短棹初移岳麓时，水光山色不胜奇。如今客里看图画，忍把霜毫写旧诗。
题画梅
作者：夏原吉
朝代：明

三阳地底未全回，万玉枝头已占魁。老我罗浮无复梦，谩怜香色坐莓苔。
题画竹
作者：夏原吉
朝代：明

潇湘春雨鹧鸪鸣，嫩筱新篁两岸生。北土寒多无一竹，披图何限故乡情。
题祝少卿西山暮景图
作者：夏原吉
朝代：明

少卿卓荦人中英，襟怀万顷涵秋清。夙承鹗荐典郡牧，十年坐镇滁阳城。滁阳四面山如玉，矗矗西山更奇独。根盘九地骇潜龙，势入层霄遏飞鹜。少卿阅罢天闲驹，簿书不挠公堂虚。捲帘静对西山坐，夕阳正在山之隅。红光闇淡照岩谷，翠色冥濛覆林麓。林边散乱樵负薪，岩畔纵横牧骑犊。须臾牧去樵歌杳，翠敛红销山静悄。鸟旋松顶待归云，云护松窝邀宿鸟。吁嗟此景世岂多，匡庐泰华徒嵯峨。少卿游宦此瞻眺，桑榆触目情如何。我知少卿有高致，不学区区流俗计。西山暮景虽时看，报国丹心逾自励。况今正际雍熙日，硕德耆英蒐用急。少卿素行简宸衷，肯放长歌考槃什。愿言晚节多康宁，致君尧舜安斯氓。千年汗简留芳名，西山亦尔增光荣。
题练溪草堂
作者：夏原吉
朝代：明

练溪之地何高明，练溪之水何清澄。幽人架屋临溪塍，瓮为牖兮樗为楹。片帘高捲香风轻，山禽水鸟从飞鸣。有时客至忻然迎，呼童便觅床头瓶。瓶中有酒甘如饧，溪中有鱼肥可烹。取鱼酌酒舒幽情，醉来那顾身欹倾。日西客散柴扉扃，竹床移近梅花屏。恬然一梦无人惊，梁园金谷何足称。祗缘圣主思治平，礼罗四设蒐贤英。如君倜傥年尤青，草堂岂得淹平生。愿言控翮高飞腾，嘉谟嘉议为时呈。致君端拱唐虞廷，归来再与溪山盟。归来再与溪山盟，庶几出处全令名。
题翠微书舍
作者：夏原吉
朝代：明

可人书屋翠微中，景趣鹅湖岳麓同。风引溪云侵几湿，月将松影入帘重。十年坐阅芸边蠹，一举高攀天上龙。珍重山灵莫相忆，白头归眺更从容。
题荷峰云隐图
作者：夏原吉
朝代：明

万仞荷峰插汉青，当年嘉遁若为情。田园无限幽闲趣，车马不闻来往声。半榻松风云卧冷，一溪萝月钓丝轻。只今圣主求贤急，林下安能老钓耕。
题萧司务鼎和八叶流芳图
作者：夏原吉
朝代：明

庐陵萧氏何其昌，派从江左分来长。绳绳继继引勿替，贵联八叶兴于唐。唐廷峨峨天宇静，八贵相承秉钧柄。簪缨赫奕充门闾，声誉芬芳蔼观听。祇惭我辈生太迟，不见渠家全盛时。寥寥仰止千载下，据图拭目看孙枝。孙枝挺特真英器，此日牛刀姑小试。会当步武廊庙中，煜煜金章耀环佩。耀环佩，伊谁侔，立功树业光前修。更须种德如山丘，绵绵万叶传无休。
题虎石翁万玉图一首
作者：夏原吉
朝代：明

长枝短枝不著地，千花万花都是春。纷纷世上桃与李，何尔妖媚欺时人。
题许侍郎所藏许由弃瓢图
作者：夏原吉
朝代：明

耳边方厌一瓢声，心外宁贪万乘荣。可羡后来嘉遁客，谩欺林壑盗虚名。
题赤壁图
作者：夏原吉
朝代：明

二客相从赤壁游，当时风景何悠悠。山高月小岸影断，水落石出江声流。化鹤道士梦半夜，听箫嫠妇愁孤舟。吁嗟此乐不可复，览图重为曹瞒羞。
题赵侍郎所藏画三首 其一 菖蒲石
作者：夏原吉
朝代：明

半尺玻璃冷贮泉，一拳玛瑙暖生烟。是谁移种菖蒲草，九节通仙更引年。
题赵侍郎所藏画三首 其三 竹
作者：夏原吉
朝代：明

忆昔云帆过洞庭，万竿烟雨鹧鸪鸣。如今却向图中看，无限新情与旧情。
题赵侍郎所藏画三首 其二 月月红
作者：夏原吉
朝代：明

仙子凌晨理醉容，馀脂都洒绿云丛。天风一夕开阊阖，吹散秋花月月红。
题赵侍郎所藏画三首·菖蒲石
作者：夏原吉
朝代：明

半尺玻璃冷贮泉，一拳玛瑙暖生烟。是谁移种菖蒲草，九节通仙更引年。仙子凌晨理醉容，馀脂都洒绿云丛。天风一夕开阊阖，吹散秋花月月红。忆昔云帆过洞庭，万竿烟雨鹧鸪鸣。如今却向图中看，无限新情与旧情。
题赵尚书所藏花鸟四首 其一 画眉
作者：夏原吉
朝代：明

京兆多情世或羞，那知山鸟更风流。双眉画得天然美，肯向东风媚白头。
题赵尚书所藏花鸟四首 其三 鸲鹆
作者：夏原吉
朝代：明

缁衣轻拂桂香清，终日间关学巧声。不是趋时弄喉舌，朝阳要共凤和鸣。
题赵尚书所藏花鸟四首 其二 哺雏雀
作者：夏原吉
朝代：明

琼枝花发雨晴初，林雀衔虫哺小雏。食处饥肠虽暂饱，衔来物命肯怜无。
题赵尚书所藏花鸟四首 其四 梅竹双禽
作者：夏原吉
朝代：明

林木无声雪色残，一枝晴玉倚琅玕。双禽何处栖来晚，重拂金衣度岁寒。
题赵尚书所藏花鸟四首·画眉
作者：夏原吉
朝代：明

京兆多情世或羞，那知山鸟更风流。双眉画得天然美，肯向东风媚白头。琼枝花发雨晴初，林雀衔虫哺小雏。食处饥肠虽暂饱，衔来物命肯怜无。缁衣轻拂桂香清，终日间关学巧声。不是趋时弄喉舌，朝阳要共凤和鸣。林木无声雪色残，一枝晴玉倚琅玕。双禽何处栖来晚，重拂金衣度岁寒。
题道士凌虚楼
作者：夏原吉
朝代：明

道人乐道厌喧啾，直倚层空架此楼。万顷风云生榻底，一天星斗布檐头。黄庭夜数犀珠读，玄圃时凭鹤背游。安得我身无俗事，也来个里学清修。
题都御史所藏钱舜举山水
作者：夏原吉
朝代：明

霁翁山水旧驰名，此卷今看笔更精。一瀑漏岩飞雪练，数峰当户列云屏。杖藜僧入松间寺，策骑人过柳外亭。佳境如斯在何处，扁舟便欲访蓬瀛。
题陈希夷图
作者：夏原吉
朝代：明

闻说真人御九关，骑驴一笑便还山。头巾高挂苍松顶，足屐深藏翠巘间。白石绿莎长日暝，清风明月四时閒。吁嗟伪隐终南者，何独驱驰不惮烦。
题雪轩
作者：夏原吉
朝代：明

溧水先生海内英，一轩白白雪为名。夜窗月照梅无影，晓槛风生鹤有声。清素真为君子宅，虚明尤称主人情。何当载酒携松竹，来结轩中岁晚盟。
题颐庵胡祭酒先生玉笥白云图卷
作者：夏原吉
朝代：明

颐庵先生古君子，德行文章当世美。晨携玉笥白云图，访我金台官署里。自言先世多遗德，卜居远在金川侧。金川何处最清奇，玉笥岧峣插天极。云收万朵芙蓉青，雨馀百道银潢倾。阴岩月冷玉龙蛰，阳坡春煖金牛耕。萧家峡口尤奇丽，快若飞鹅舞空际。泥江更抱伏虎形，瓦桥重展游蛇势。祖宗体魄此地藏，松楸桑梓森相望。子孙奕奕藉馀荫，读书食禄门庭光。偶因海宇风尘迫，遂向洪都问田宅。缅怀玉笥不可亲，但见遥空云白白。云飞白白其柰何，先茔正在山之阿。林乌泣雨下乔木，野猿叫月悬春萝。矧惟宦辙方驱涉，未暇栖栖理家牒。聊凭缣素寄遐思，用诏儿孙知祖业。君其为我为歌诗，大书图尾君母辞。他年倘遂悬车乐，展图一玩纾心思。我闻此言声欲咽，复观此图肠欲热。水木本源人共知，谁似先生孝心切。愿言移孝忠吾皇，致时熙皞超虞唐。白头稽首谢丹阙，清风一棹归故乡。金川玉笥重登眺，西山南浦閒耕钓。此时此乐谁能如，丘垄州闾总荣耀。顾予薄劣无长才，鄙诗不足开幽怀。还君画图三叹息，好风飒飒从天来。
题鲁林怀思图
作者：夏原吉
朝代：明

宋德中衰日，君家南渡时。岱宗云郁郁，浙水路迟迟。岂意侨居地，真成永世基。祖林千里隔，族派一支离。喜有贤孙子，能承宣父规。家声衢再振，宦业鲁无差。准也尤人杰，荣哉遇主知。容台司礼乐，朝列仰风仪。爰感诗书泽，深怀水木悲。迢迢盻洙泗，耿耿梦防尼。图写真人笔，文摛学士辞。既将舒缱绻，还足警浇漓。顾我何为者，劳君索赋诗。窃惟先圣裔，敢以众人期。愿谨过庭训，毋忘报国思。光前仍裕后，千载令名垂。
题黄主事璿感螺诗卷
作者：夏原吉
朝代：明

蜀山突兀高嵩衡，蜀江浩渺连巴荆。储精毓秀产多士，中有孝子璿其名。方当龆龄家居日，祖母遘疾乖天和。参苓屡进莫一瘥，荐加烦渴思田螺。田螺自是泥中物，僻沼荒池深汨没。矧维冬冷尽蛰藏，挟贝囊金何处鬻。慈严戚戚璿心伤，携筐独走南冲塘。塘深水阔冻已合，玻璃万顷生寒光。璿兮遽掷风前履，踏碎水花蹴泥滓。迥旋探索穷塘坳，忽有群螺来触趾。且欣且拾登筠筐，恍如坐获千明珰。持归便促家人馔，苾芬香味闻高堂。高堂老母思正切，一歠烦扃若开鐍。百骸九窍生清凉，二竖三虫走颠蹶。吁嗟如此岂偶然，实由诚孝通于天。天通故俾螺冬出，螺出须令母疾痊。孟宗乞笋号霜竹，王祥求鱼卧冰渎。二贤孝行谁与伦，千载惟璿继芳躅。况璿蚤已穷经史，射策金门拜天子。只今列职民曹郎，卓卓能声在人耳。愿言自此加勉旃，惟忠惟孝期两全。我虽老钝不能为尔制佳什，尚当拭目看尔云路高飞骞。
题巴山驿
作者：夏埙
朝代：明
体裁：七言绝句

路入巴东宿雨收，万山两岸水奔流。鹧鸪不管王程急，相唤相呼未肯休。
一剪梅
作者：夏完淳
朝代：明

黄鹂啼处绿阴遮。红杏枝斜。碧柳枝斜。和风和月梦魂赊。风乱杨花。月乱梨花。春风漂泊梦为家。花也天涯。人也天涯。花光人面绿窗纱。红是桃花。瘦是梅花。
一剪梅·咏柳
作者：夏完淳
朝代：明

无限伤心夕照中，故国凄凉，剩粉余红。金沟御水自西东，昨岁陈宫，今岁隋宫。往事思量一晌空，飞絮无情，依旧烟笼。长条短叶翠濛濛，才过西风，又过东风。
一剪梅·咏柳
作者：夏完淳
朝代：明
体裁：词

无限伤心夕照中，故国凄凉，剩粉余红。金沟御水自西东，昨岁陈宫，今岁隋宫。
往事思量一晌空，飞絮无情，依旧烟笼。长条短叶翠蒙蒙，才过西风，又过东风。
一剪梅·柳
作者：夏完淳
朝代：明

无限伤心夕照中。故国凄凉，剩粉余红。金沟御水日西东。昨岁陈宫。今岁隋宫。往事思量一饷空。飞絮无情，依旧烟笼。长条短叶翠蒙蒙。才过西风。又过东风。
东阁尘宾幕， 西征愧赋才。 月明笳鼓切，今夜为谁哀由丹阳入京
作者：夏完淳
朝代：明
体裁：七言律诗

万里山河拱旧京，楚囚西去泪如倾。斜风衰柳丹阳郭，细雨孤帆白下城。残梦忽惊三殿报，新愁翻觉一身轻。从军未遂平生志，遗恨千秋愧请缨。
两同心有梦
作者：夏完淳
朝代：明
体裁：词

梦到扬州，依然南浦。绮罗如梦锦如尘，香车宝马知何处。翠烟笼，十里隋堤，茫茫飞絮。举目魂消肠断，春光如许。琼花消息竟飘零，荒台古苑春无主。想莺花，十二楼前，迷离烟雨。
侯纳言峒曾
作者：夏完淳
朝代：明

忠烈简迈姿，淡然青云志。三凤齐雍鸣，翛羽拂云际。孤城战苦时，日落鼓声死。始知朝阳禽，亦复秋风厉。六翮铩不垂，灵风满天地。兴怀募义旅，言洒西州泪。
六哀诗·徐冢宰石麟
作者：夏完淳
朝代：明

忠襄老成人，夙昔抱明哲。秉钓右天子，贞简懋嘉节。沧海副车空，平陵鼓声绝。五朝有遗则，景光亘千叶。遗恨楚社亏，秦仇竟未雪。高山流清音，一往风益烈。
别云间
作者：夏完淳
朝代：明

三年羁旅客，今日又南冠。无限山河泪，谁言天地宽！已知泉路近，欲别故乡难。毅魄归来日，灵旗空际看。
别云间
作者：夏完淳
朝代：明

三年羁旅客，今日又南冠。无限山河泪，谁言天地宽！（山河一作：河山）已知泉路近，欲别故乡难。毅魄归来日，灵旗空际看。
别云间
作者：夏完淳
朝代：明
体裁：诗

三年羁旅客，今日又南冠。
无限山河泪，谁言天地宽？
已知泉路近，欲别故乡难。
毅魄归来日，灵旗空际看。
千秋岁·忆旧
作者：夏完淳
朝代：明

几番薄幸。无限伤心景。眉前事，心头病。残灯余一点，却把罗衣整。窗棂外，一枝带雨梨花影。独步东风静。访当时花径。寒悄悄，花光净。人去多时也，往事犹堪省。飘红泪，银缸露满秋千冷。
南仙吕 傍妆台 自叙
作者：夏完淳
朝代：明
体裁：曲

傍妆台客愁新，一帘秋影月黄昏。几回梦断三江月，愁杀五湖春。霜前白雁樽前泪，醉里青山梦里人合。英雄恨，泪满巾，响丁东玉漏声频。两眉颦，满腔心事向谁论？可怜天地无家客，湖海未归魂。三千宝剑埋何处？万里楼船更几人合！英雄恨，泪满巾，何处三户可亡秦！极目秋云，老去秋风剩此身。添愁闷，闷杀我楼台如水镜如尘。为伊人，几番抛死心头愤，勉强偷生旧日恩。水鳞鳞，雁飞欲寄衡阳信。素书无准，素书无准。我本是西笑狂人。想那日束发从军，想那日霜角辕门。想那日挟剑惊风，想那日横槊凌云。帐前旗，腰后印。桃花马，衣柳叶，惊穿胡阵合。流光一瞬，离愁一身。望云山，当时壁垒，蔓草斜曛。盼杀我当日风云，盼杀我故国人民。盼杀我西笑狂夫，盼杀我东海孤臣。月轮空，风力紧。夜如年，花似雨，英雄双鬓合。黄花无分，丹萸几人。忆当年，吴钩月下，万里风尘。可怜寂寞穷途恨，憔悴江湖九逝魂，一饭千金敢报恩。
南仙吕 傍妆台 自叙
作者：夏完淳
朝代：明

客愁新，一帘秋影月黄昏。几回梦断三江月，愁杀五湖春。霜前白雁樽前泪，醉里青山梦里人。英雄恨，泪满巾，响丁东玉漏声频。两眉颦，满腔心事向谁论？可怜天地无家客，湖海未归魂。三千宝剑埋何处？万里楼船更几人！英雄恨，泪满巾，何处三户可亡秦！极目秋云，老去秋风剩此身。添愁闷，闷杀我楼台如水镜如尘。为伊人，几番抛死心头愤，勉强偷生旧日恩。水鳞鳞，雁飞欲寄衡阳信。素书无准，素书无准。我本是西笑狂人。想那日束发从军，想那日霜角辕门。想那日挟剑惊风，想那日横槊凌云。帐前旗，腰后印。桃花马，衣柳叶，惊穿胡阵。流光一瞬，离愁一身。望云山，当时壁垒，蔓草斜曛。盼杀我当日风云，盼杀我故国人民。盼杀我西笑狂夫，盼杀我东海孤臣。月轮空，风力紧。夜如年，花似雨，英雄双鬓。黄花无分，丹萸几人。忆当年，吴钩月下，万里风尘。可怜寂寞穷途恨，憔悴江湖九逝魂，一饭千金敢报恩。
南仙吕 甘州歌 感怀
作者：夏完淳
朝代：明
体裁：曲

甘州歌兴亡成败，叹英雄黄土，侠骨荒丘。千秋万岁，无限为龙为狗。君不见六朝烟草余芳乐，几片降旗上石头。青天外，白鹭洲，暮鸦残照水悠悠。斜阳里，结绮楼，湘帘半挂月如钩。新寒入敝裘，想霜鞯骏马，飘零难偶。江花江草，秋来剪出离愁。想着我弓开杨叶胡云冷，剑拂莲花汉月秋。愁三月，梦九州，归期数尽大刀头。人千里，泪两眸，西风雁字倩谁收。吞声哭未休，怅荒烟古渡，衰蒲残柳。清霄无寐，漫将往事追求。珊鞭风软金条脱，宝剑霜生锦臂鞲此字有误，"革"应为"韦"字，指射箭时护臂的革套。飙威驶，露影流，隔墙人唱小伊州。杯中物，鬓上秋，梦回酒醒月空楼。南冠客楚囚，望云山万里，那禁回首！丁丁晓箭，难为心坎眉头。几番的空帘剪雨三更梦，我待要望海乘风万里游。雨空逝，水自流，寒江积雾放孤舟。空中影，浪上沤，玉关何处觅封侯！我那人呵影何方？书在金陵，客梦西楼。一样西风两地愁。
南仙吕入双调江儿水·金陵杂咏
作者：夏完淳
朝代：明

望青烟一点，寂寞旧山河。晓角秋笳马上歌，黄花白草英雄路，闪得我对酒销魂可奈何！荧荧灯火，新愁转多。暮暮朝朝泪，恰便是长江日夜波。
博浪沙歌
作者：夏完淳
朝代：明

东海波翻白日动，秦仇慷慨天门恸。仓海先生矢报韩，博浪沙头风雨阑。祖龙日观登封还，金泥玉简嵩高山。道遇沙中鼓椎者，副车诀裂龙旗下。此时一呼乾坤震，大索十日神龙隐。秦亡朱组系子婴，三户复死韩王成。芒砀五云天子气，遇留风雨蛟龙意。垓下乌骓楚霸王，镐池白璧秦皇帝。嗟乎哉，大仇既报奇功收，拂衣愿从赤松游。英风飒爽满天地，素书三卷在人世。
卜算子断肠
作者：夏完淳
朝代：明
体裁：词

秋色到空闺，夜扫梧桐叶。谁料同心结不成，翻就相思结。十二玉阑干，风动灯明灭。立尽黄昏泪几行，一片鸦啼月。
即事
作者：夏完淳
朝代：明

复楚情何极，亡秦气未平。雄风清角劲，落日大旗明。缟素酬家国，戈船决死生！胡笳千古恨，一片月临城。战苦难酬国，仇深敢忆家。一身存汉腊，满目尽胡沙。落月翻旗影，清霜冷剑花。六军浑散尽，半夜起悲笳。一旅同仇谊，三秋故主怀。将星沉左辅，卿月隐中台。
即事三首
作者：夏完淳
朝代：明

复楚情何极，亡秦气未平。雄风清角劲，落日大旗明。缟素酬家国，戈船决死生！胡笳千古恨，一片月临城。战苦难酬国，仇深敢忆家？一身存汉腊，满目渺胡沙。落月翻旗影，清霜冷剑花。六军浑散尽，半夜起悲笳。一旅同仇谊，三秋故主怀。将星沉左辅，卿月隐中台。东阁尘宾幕，西征愧赋才。月明笳鼓切，今夜为谁哀。
吴江野哭
作者：夏完淳
朝代：明

江南三月莺花娇，东风系缆垂虹桥。美人意气埋尘雾，门前枯柳风萧萧。有客扁舟泪成血，三千珠履音尘绝。晓气平连震泽云，春风吹落吴江月。平陵一曲声杳然，灵旗惨淡归荒烟。茫茫沧海填精卫，寂寂空山哭杜鹃。梦中细语曾闻得，苍黄不辨公颜色。江上非无吊屈人，座中犹是悲田客。感激当年授命时，哭公清夜畏人知。空闻蔡琰犹堪赎，便作侯芭不敢辞。相将洒泪衔黄土，筑公虚冢青松路。年年同祭伍胥祠，人人不上要离墓。
咏吏杂感口号
作者：夏完淳
朝代：明

黄金台下雨茫茫，云梦悲歌满大荒。凭吊兴亡千古事，风流燕楚二昭王。
哭吴都督
作者：夏完淳
朝代：明

知己功名尽，伤心叩九阍。余光留日月，遗恨满乾坤。湖海门生谊，荆榛国士恩。滔滔江水阔，万里独招魂。
婆罗门引·春尽夜
作者：夏完淳
朝代：明
体裁：词

晚鸦飞去，一枝花影送黄昏。春归不阻重门。辞却江南三月，何处梦堪温？更阶前新绿，空锁芳尘。随风摇曳云。不须兰棹朱轮。只有梧桐枝上，留得三分。多情皓魄，怕明宵、还照旧钗痕。登楼望、柳外销魂。
婆罗门引·春尽夜
作者：夏完淳
朝代：明

晚鸦飞去，一枝花影送黄昏。春归不阻重门。辞却江南三月，何处梦堪温？更阶前新绿，空锁芳尘。随风摇曳云，不须兰棹朱轮。只有梧桐枝上，留得三分。多情皓魄，怕明宵、还照旧钗痕。登楼望、柳外销魂。
宝带桥
作者：夏完淳
朝代：明
体裁：五言律诗

连天芳草青，极浦独扬舲。归雁舟前落，愁人梦里听。花光明晓雾，波影乱春星。欲访灵威穴，孤帆入洞庭。
寄迹武塘赋之
作者：夏完淳
朝代：明

逢花却忆故园梅，雪掩寒山径不开。明月愁心两相似，一枝素影待人来。
对月忆南行者
作者：夏完淳
朝代：明

自拜南州使，清光几度看。沧洲天际晚，芳草月中寒。属国思归汉，嫖姚拟筑坛。不知江上雁，何日到长安。
寻芳草别恨
作者：夏完淳
朝代：明
体裁：词

几阵杜鹃啼，却在那，杏花深处。小禽儿，唤得人归去，唤不得愁归去。离别又春深，最恨也，多情飞絮。恨柳丝，系得离愁住，系不得离人住。
忆侯几道云俱兄弟
作者：夏完淳
朝代：明

春城烟雾晓阴阴，俯仰斜阳吊古今。万里河山犹故国，九京风雨自同心。欲知其主观司隶，未见孤儿属羽林。鹤唳华亭人没后，河桥一阕泪沾襟。
忆王孙
作者：夏完淳
朝代：明
体裁：词

珠帘斜捲翠鬟垂。晓月重楼人未归。细按红牙懒画眉。影徘徊。一种春风几样吹。
忆秦娥
作者：夏完淳
朝代：明

伤离别，相思又值清明节。清明节，蓟门衰草，汉宫红叶。愁怀万种凭谁说，边鸿不到音书绝。音书绝，长安何处，晚山重叠。
故宫行
作者：夏完淳
朝代：明

朝登建康城，暮宿丹阳道。黄尘落日大江流，紫陌微寒故宫草。故宫烟雨动新愁，华屋参差成古丘。当时罗绮三千户，何处莺花十二楼？六代繁华如在眼，真龙不动河山转。春光缥缈景阳宫，月色徘徊芳乐苑。细雨深宫花落迟，轻风合殿香飘远。花香十里到平康，莫愁歌舞冶游郎。侠少尽骑青络马，交游争系紫罗囊。鸳鸯两两芙蓉沼，鹦鹉双双玳瑁梁。一朝景物如反掌，富贵风流竟长往。玄武池边暮雨来，朱雀门前春草长。美女琵琶塞上行，绮构云连空复情。行人夜雨乌衣巷，归雁秋风白下城。登临千载空回首，陈井梁宫竟谁有！游鹿争衔上苑花，流莺自啭台城柳。台城下接孝陵西，无限枝头乌夜啼。杨花风起过江去，薄暮如烟满大堤。
明妃篇
作者：夏完淳
朝代：明

红粉三千貌不同，倾城不买夺画工。夜夜秋光长信殿，年年春色未央宫。忽闻诏选赐匈奴，绝代良家请嫁胡。锦袖乍娇红靺鞨，金井长辞玉辘轳。如花慷慨违金阕，紫台薄命音尘绝。环佩朝辞汉殿云，氍毹夜舞交河雪。宝马行行归朔漠，酒酣还奏宫中乐。单于帐里月华高，燕支山下花光薄。银筝锦拍按琵琶，一代红颜绝塞沙。待生青冢愁中草，始信朝阳梦里花。
易水歌
作者：夏完淳
朝代：明

白日苍茫落易水，悲风动地萧条起。荆卿入秦功不成，遗恨骊山暮烟紫。昔年此地别燕丹，哀歌变征风雨阑。白虹翕翕贯燕市，黄金台下阴云寒。袖中宝刀霜华重，此事千秋竟成梦。十三杀人徒尔为，百二河山俨不动。呜呼，荆卿磊落殊不伦，渐离慷慨得其真！长安无限屠刀肆，独有吹箫击筑人。
望江南
作者：夏完淳
朝代：明

期已过，不见暮帆归。寂寞孤灯寒枕簟，徘徊残月挂帘钩。肠断五更头。
望江南
作者：夏完淳
朝代：明

江上望，郎在木兰舟。远水孤帆天漠漠，斜风细雨水悠悠。归去不胜愁。
杨柳怨
作者：夏完淳
朝代：明
体裁：乐府曲辞

东风初度春江曲，大堤花草参差绿。昨宵烟雨尽伤心，今日莺花空满目。有客扁舟回自伤，一江春色半垂杨。始知啼鸟皆牵恨，不是征人亦断肠。
柬半村先生
作者：夏完淳
朝代：明

乐今竟如此，王郎又若斯。自羞秦狱鬼，犹是羽林儿。月白劳人唱，霜空毅魄悲。英雄生死路，却似壮游时。
毗陵遇辕文
作者：夏完淳
朝代：明

宋生裘马客，慷慨故人心。有憾留天地，为君问古今。风尘非昔友，湖海变知音。洒尽穷途泪，关河雨雪深。
江城子·病起春尽
作者：夏完淳
朝代：明

一帘病枕五更钟，晓云空，卷残红。无情春色，去矣几时逢？添我几行清泪也，留不住，苦匆匆。楚宫吴苑草茸茸，恋芳丛，绕游蜂。料得来年，相见画屏中。人自伤心花自笑，凭燕子，驾东风。
江城子·病起春尽
作者：夏完淳
朝代：明

一帘病枕五更钟，晓云空，卷残红。无情春色，去矣几时逢？添我千行清泪也，留不住，苦匆匆。楚宫吴苑草茸茸，恋芳丛，绕游蜂，料得来年，相见画屏中。人自伤心花自笑，凭燕子，舞东风。
洞仙歌·江都恨
作者：夏完淳
朝代：明

珠帘乍卷。漏春光一半。廿四桥烟花恨满。久伤故国，鸿雁来稀，吴江畔。古艳阳琼花观。望隋堤一抹，杨柳依依，明月迢迢隔河汉。露满玉衣秋，夜漏沉沉，催刀尺，伤心肠断。泪滴金壶红粉怨。偶一梦，到南朝，乱敲银蒜。
浣溪沙
作者：夏完淳
朝代：明

剪剪猩狨试晚霞，斜风轻送七香车，倚阑低亸鬓云斜。难道郎心风外絮，可怜妾命梦中花。月华流恨到天涯。
浣溪沙
作者：夏完淳
朝代：明

柳色深深听晓莺，玉阑愁依梦分明，闲花斜落小钗横。蝴蝶前生原夜合，杨花身后作浮萍，东风轻薄误多情。
清平乐
作者：夏完淳
朝代：明

盈盈花落。无奈东风恶。泪滴花魂花命薄。颇似愁人漂泊。珠帘半卷窗开。惜花懒傍妆台。梦到画桥深处，黄莺唤得春来。
满江红
作者：夏完淳
朝代：明

无限伤心，吊亡国云山故道。蓦蓦地，杜鹃啼血，棠梨开早。愁随花絮飞来也，四山锁尽愁难扫。叹年年春色倍还人，谁年少！梨花雪，丝风晓。柳杨枝，笼烟袅。禁三千白发，镜花虚照。襟袖朱颜人似玉，也应同向金樽老。想当时罗绮少年场，生春草。
满江红·惆怅
作者：夏完淳
朝代：明

渌水三年，小桥畔，相逢曾赋。长凝伫，青骢有影，章台无路。月下凭肩衣尚暖，楼头密约书成蠹。访城西、惟有画檐蛛，丝如故。晓云意，人空慕。题诗客，愁应诉。奈绿阴满径，乍逢崔护。芍药已付春梦远，杨花有被东风误。想雕栏、不追却沾泥，言还齼。
潇湘夜雨
作者：夏完淳
朝代：明

莺啭花更，蝶园香国，重阑朝暮愁归。坠鞭人瘦，怎禁小风吹。不为春酲懒起，分香处，燕子来窥。芙蓉帐，馀烟已渺，红泪染离袿。相逢何处也，难寻丹棘，欲寄啼规。恐萧郎别后，浅淡愁眉。剩有菱花一半，已不是那日崔徽。长堤路，桃花带笑，柳眼自含悲。